Bergere Barbara

Spēkavots dvēselei

Barbara Bergere

Spēkavots dvēselei

Efektīvi paņēmieni savas dzīves veidošanai

saturs

1.  nodaļa. Ceļš pretim spēkam ………………………………… 5

2.   nodaļa. Varas spēks ………………………………………… 11

3.   nodaļa. Apgalvojuma spēks ………………………………. 15

4.   nodaļa. Atbrīvošanās spēks ………………………………. 21

5.  nodaļa. “NĒ” spēks …………………………………………. 29

6.   nodaļa. Vizualizācijas spēks ……………………………… 35

7.   nodaļa. Alfas spēks …………………………………………. 45

8.   nodaļa. Koncentrēšanās spēks ……………………………. 53

9.   nodaļa. Neizpaušanas spēks ……………………………… 65

10.   nodaļa. Naudas spēks …………………………………….. 67

11.   nodaļa. Došanas spēks ……………………………………. 75

12.   nodaļa. Mīlestības spēks …………………………………. 81

13.   nodaļa. Klusuma spēks …………………………………… 87

14.   nodaļa. Dabas spēks ………………………………………. 91

15.   nodaļa. Mazākas ēšanas spēks …………………………. 95

16.   nodaļa. Fizisko vingrojumu spēks …………………….. 99

17.   nodaļa. Uzslavu un svētības spēks …………………… 105

18.   nodaļa. Draugu spēks ……………………………………. 111

19.   nodaļa. Grāmatas “Spēkavots dvēselei” spēks ….115

1.  nodaļa Ceļš pretim spēkam

Mēs esam tas, ko mēs domājam.

Mēs topam par to, kam ticam.

Mūsu dzīve ir tāda, kādu to iztēlojamies.

Mūsu dzīve ir tas, ko mēs sakām.

Mēs varam mainīt savu dzīvi, mainot savas domas.

Šī grāmata stāsta par spēku.

Šī grāmata stāsta par veidiem, kā tu vari kontrolēt savu dzīvi un izveidot to tādu, kādu vienmēr esi vēlējies.

Mūsu domas un vārdi ir visu spēcīgi.

Ar mūsu domu un vārdu palīdzību mēs radām savu dzīvi.

Mēs esam vienīgie, kam ir pilnīga kontrole pār mūsu domām un vārdiem,

jo mēs esam vienīgie, kuri mūsu apziņā rada domas.

Tieši tāpēc mums piemīt tāds spēks.

Apvērsums apziņā

Pašreiz cilvēku apziņā notiek milzīgs apvērsums. Aizvien vairāk cilvēku vēlas iegūt savu īsteno spēku. Aizvien vairāk cilvēku sāk aptvert vienkāršu faktu, ka viņi savā dzīvē veido to, ko viņi domā, apgalvo un uz ko koncentrējas.

Mēs esam savas domāšanas upuri.

Ja tavā dzīvē ir lielas problēmas, ir pēdējais laiks izvērtēt savu attieksmi un domas, jo tikai tur tu varēsi atrast kodu, kas dos iespēju kontrolēt savu dzīvi un izmainīt savu likteni.

Izlem, kādu dzīvi tu vēlies, iztēlojies to, deklarē to, koncentrējies uz to, tici tai, paļaujies uz to, un tava dzīve kļūs tāda daudz ātrāk, nekā jelkad iepriekš uzdrošinājies sapņot.

Apziņas darbības veidi

Kad tu sapratīsi būtisko, tas būs gandrīz vai pārāk vienkāršs, lai būtu patiesība. Tas šķitīs gandrīz vai joks.

Kad tevi pārņems šī atklāsme un tu pārstāsi smieties par to, iespējams, tu jautāsi sev, kāpēc esi pielicis tik daudz pūļu, kā vājprātīgs cīnoties ar ārējiem apstākļiem, jo vienīgais, kas bija jāizdara, jāmaina sava domāšana.

Ārējā pasaule ir tikai mūsu izvēlēto domu izpausme. Ja cilvēks koncentrē domas uz slimībām un nabadzību, viņš nekavējoties to piedzīvo. Ja cilvēks maina domu virzienu un pievēršas dzīves burvībai, viņam dotajai svētībai un visam Labajam dzīvē, veselībā un pārpilnībā vibrējošajam Visumam, viņam viss izdosies.

Kas tad ir mainījies? Pilnīgi skaidrs, ka Visums ne. Mainījusies ir tikai tava domāšana.

Iekšējā darba spēks

Paveries visapkārt! Vairākums cilvēku izmisīgi cīnās katru dienu, lai izdzīvotu, pildītu savus pienākumus, gūtu panākumus un izvirzītos sabiedrībā.

Daudzi no mums tik nerimtīgi darbojas un rosās, tāpēc ka uzskata jo vairāk mēs pūlēsimies, jo vērtīgāki cilvēki kļūsim.

Es to zinu, es pati esmu bijusi tāda. Mani tā audzināja, tāpat kā tevi. Es ieguvu izglītību un dzirdēju argumentus, kas radīti, lai pamatotu cīņu. Piemēram: “Tāda nu ir tā pasaule. Tev smagi jāstrādā, lai kaut ko sasniegtu. Nauda kokos neaug. Dzīve ir viena vienīga cīņa. Ja es pietiekami daudz strādāšu, tad apkārtējie mani cienīs. Vecums nozīmē slimības un trūkumu”

u.c.

Ja mēs tam noticam, mēs izmisīgi cenšamies izstumt Labo no sevis līdz brīdim agrāk vai vēlāk kad aptveram, ka šis princips neatbilst īstenībai. Mēs nevaram izstumt Labo no sevis.

īstais spēks slēpjas cilvēkā pašā.

Strādā ar sevi. Izvērtē savas domas un attieksmi, atmet to, kas ir nederīgs, un atrodi pozīciju, kas palīdzēs radīt tādu dzīvi, kādu tu vēlies.

Un neraizējies par ārējiem aspektiem.

Tie paši par sevi parūpēsies. To var salīdzināt ar maģisku tavas dzīves datora izdruku: ikreiz, kad tu nospied taustiņu “Drukāt”, tu saņem precīzu aprakstu par to, ko domā.

Aizmirsti par cīņu. Aizmirsti par grūtībām. Aizmirsti par nabadzību, slimībām un nelaimes izjūtu. Strādā ar sevi un sāc priecāties par dzīvi jau tūlīt pat.

Praktiskie paņēmieni

Tā kā šī grāmata stāsta par spēku, katrā nodaļā ietverti praktiski paņēmieni, ko tu vari izmantot ikdienas dzīvē, lai iegūtu kontroli pār savu dzīvi un to veidotu tādu, kādu vēlies. Visi šajā grāmatā aprakstītie paņēmieni man ir palīdzējuši ievērojami uzlabot dzīvi noteiktos tās posmos. Man radās vēlme uzrakstīt grāmatu, jo šie paņēmieni man ir ļoti daudz palīdzējuši, un es gribētu ari citiem pastāstīt par tiem.

Es centos veidot grāmatu tā, lai to būtu viegli lasīt. Es to uzrakstīju aizņemtiem cilvēkiem un tiem, kuri necieš garus intelektuālus izklāstus un/vai garlaicīgus skaidrojumus. Ja tu ātri vēlies gūt rezultātus, ja tu gribi iemācīties paņēmienus, kuri ir viegli saprotami un kurus var viegli apgūt, šī grāmata tev būs tīrā izklaide.

Vairāku cēloņu dēļ.

Pirmkārt, tā ir neliela grāmatiņa.

Otrkārt, nav nepieciešams izlasīt grāmatu no sākuma līdz beigām, lai tā ietekmētu tevi. Tu vienkārši vari atšķirt jebkuru nodaļu, kas šķiet interesanta, un sākt to lasīt. Vienkārši seko savai intuīcijai un arī šī grāmatiņa tavās rokās jutīsies laimīga!

No savas pieredzes varu teikt, ka dažādos manas dzīves posmos rezultātus devuši atšķirīgi paņēmieni un izmantotās metodes mainās atkarībā no konkrētās situācijas, problēmas vai vajadzības. Es cenšos sekot savai intuīcijai un izmantot to paņēmienu, kas šķiet īstais.

Mēs visi nepārtraukti attīstāmies, augam un maināmies, un mēs kļūstam gudrāki, izmantojot kādu paņēmienu, vai ari tas mums apnīk un mēs to pārtraucam lietot uz brīdi, izvēloties jaunas metodes. Tāpat ari paņēmiens, kas mums deva labus rezultātus

kādreiz pagātnē, pēkšņi atkal šķiet vajadzīgs, lai gan mēs to neesam izmantojuši mēnešiem vai pat gadiem ilgi. Tad mēs to ieraugām jaunā gaismā un konstatējam šī paņēmiena jaunu nozīmi, jaunu dziļumu un jaunu spēku. Mūsu sapratne par dažādiem paņēmieniem un idejām nemitīgi attīstīsies, šo procesu var salīdzināt ar sīpola mizu slāni mēs turpinām augt un gūt spēku, lai būtu noteicēji savā dzīvē.

Visbeidzot, šis grāmatas katras rindiņas mērķis ir sagādāt lasītājam labsajūtu un dziļu prieka izjūtu. Es ticu, ka mēs, saistoties ar mūsu Augstāko patību un saprotot, ka esam atbildīgi par savu dzīvi un likteni, varam uzskatīt dzīvi par lielu piedzīvojumu (kāda tā patiesībā ir) un apzināti gūt spēku, lai kļūtu par savas dzīves veidotājiem (kas mēs faktiski esam).

2.   nodaļa varas spēks

Lai kādos vārdos cilvčki to nosauktu, mūsu Visumu, esamibu, darbības, evolūciju vada kāds augstāks princips, saprāts vai vara.

ŠI vara jeb spēks tiek saukts dažādos vārdos:

Dievs

Dzīvība

Spēks

Liktenis

Dieva spēks

Radītājs

Brahmans

Allāhs

Dao

Jehova

Mūsu Tēvs Debesīs

Pirmcēlonis

Dzīves princips

ES ESMU tas, kas ES ESMU

Klātbūtne

Augstākā būtne

Dievišķā klātbūtne

Dzīvinošais princips

Kosmosa saprāts

Dzīvais gars

Augstākā patība

…. un tie ir tikai daži piemēri.

Apzinies, kas ir spēks, un pārtrauc pretoties tam

Kad tu apzināsies, kas ir spēks, un pārtrauksi pretoties cilvēka evolūcijai, tu sapratīsi, ka visa dzīve sāk mainīties. Kad aptversi, ka simtprocentīgi esi atbildīgs par visu, kas notiek tavā dzīvē, ka tava Augstākā patība faktiski ir izplānojusi tavu dvēseles izaugsmi un ka ikvienas grūtības, ar ko sastopies savā dzīves ceļā, ir daļa no tava mācīšanās procesa, tevī ienāks atvieglojuma, pacilātības un patiesas atbrīvotības izjūta.

Tu sapratīsi, ka cīņa ārējā pasaulē neko neatrisina. Tu redzēsi, ka mēs neesam nekādi upuri. Dzīvē nav nejaušību un upuru.

Dzīve ir spēle, kurā mēs nevaram zaudēt, jo mēs dzīvojam, lai attīstītos, vienalga, kas ar mums notiktu.

Faktiski dzīve uz mūsu planētas ir kā mācīšanās skolā. Te ir mūsu klases telpa, ko mēs paši sev iekārtojam, lai gūtu labumu. Cīņa ir tikai zīme, ka mēs pretojamies, ka mēs vēl pareizi neveicam darbu ar sevi, kas agrāk vai vēlāk būs jāsāk, lai sasniegtu nākamo mūsu attīstības stadiju.

Protams, nedrīkst pārsteigties. Tu vari pretoties, cik ilgi vien vēlies… jo ir bezgalīgi daudz laika… un agrāk vai vēlāk tu sapratīsi.

Visums ir tavs avots

Itin viss tavā, manā un ikviena cita cilvēka dzīvē nāk no bezgalīgā Visuma. Bezgalīgais Visums vai Dieva vara ir īstais avots un dod mums visu. Ja jau eksistē bezgalīgs neierobežots matērijas un enerģijas krājums, kā gan mums kaut kā var pietrūkt?

Nabadzība patiesībā ir nespēja apzināties, ka bezgalīgais Visums ir itin visa avots. Tavs spēkavots nav citi

cilvēki, darbs, labklājība, sabiedrība, valdība, ģimene vai ārējie apstākļi. Citi cilvēki un situācija ir kanāli, caur kuriem Visuma pārpilnība izpaužas tavā dzīvē… bet tie nav avots.

Atver savu sirdi un prātu patiesajam avotam

Saskati patieso dzīvības un pārpilnības avotu un atver savu sirdi un prātu lielākam Labajam, lielākai pārticībai, labākai veselībai, mieram un priekam savā dzīvē. Tas visu laiku ir pieejams. Tas visu laiku pastāv, vienkārši gaidot, ka tu to atpazīsi. Tāpēc mitējies ierobežot savu Labo, savu veselību vai savu labklājību, regulējot savus nodomus vai uzskatot, ka saņemt iespējams tikai no noteiktiem kanāliem. Piemēram, nesaki, ka tu dzīvo no nemainīgiem ienākumiem (citiem vārdiem, no savas algas), jo ar šādu izteikumu tu aizver durvis avota bezgalīgajiem resursiem. Aptver, deklarē un iztēlojies savu Labo, kas nāk pie tevis pa neaptverami daudziem kanāliem no bezgalīgā Visuma.

Apgalvo katru dienu: es tagad esmu atvērts un uztveru savu Augstāko Labo. Visuma neierobežotie krājumi tagad plūst uz mani no neskaitāmiem kanāliem. Es izsaku pateicību par bezgalīgo svētību un pārpilnības veidiem, kas tagad izpaužas manā dzīvē.

Kas ir patiesā pārpilnība?

Patiesā pārpilnība ir viss Labais, ko Visums ietver sevī, lai varētu mums dot

Mīlestību Mieru Lielisku veselību

Finansiālu labklājību Laiku Skaistumu Garīgu izaugsmi Draugus Ģimeni Mūziku un mākslu Prieku Dabu Gudrību un Sapratni un bezgalīgi daudz kā cita…

Kāpēc gan samierināties ar kaut ko mazaku?

3. nodaļa apgalvojuma spēks

Vai tu zini, ka tavs vārds ir likums?

Ka tas, ko pasaki, pat nejauši, kļūst par tavu realitāti?

Esmu pilnīgi pārliecināta, ka cilvēki būtu daudz uzmanīgāki savos izteikumos, ja viņi apzinātos izteikta vārda spēku.

Jāsaka, ka katrs vārds, ko tu izrunā vai uzraksti, ir apgalvojums.

Apgalvot būtībā nozīmē nostiprināt.

Apgalvot nozīmē izpaust savas domas materiālā formā.

Diemžēl pārāk daudz cilvēku, nesaprotot, kāds spēks piemīt viņu izteiktajiem vārdiem, deklarē trūkumu, nabadzību, slimību un nelaimes paši sev. Žēlodamies un sludinot negatīvo, viņi rada nelaimes, trūkumu, sāpes un bēdas, kas viņiem pašiem tik ļoti nepatīk, un nolemj sevi tām.

Kontrolē savus vārdus

Tu esi vienīgā persona savā apziņā. Tu vari izlemt nekavējoties pārņemt kontroli pār saviem runātajiem un rakstītajiem vārdiem, kā arī pār tavu likteni. Galu galā tikai un vienīgi tu esi atbildīgs par to, ko tu runā. Neviens cits nevar piespiest tevi izteikties negatīvi. Tas ir tavs paša lēmums. Tāpēc, ja tu gribi mainīt

savu dzīvi, uzņemies atbildību par saviem vārdiem jau tagad.

Kad būsi apzinājies vārdu spēku, tu drīz sapratīsi, kāpēc citiem cilvēkiem ir tāda dzīve. Tikai paklausies, ko viņi saka, kādas ir viņu sarunas. Tas tik daudzko parāda. Cilvēki, kas visu laiku žēlojas, nemitīgi piemin trūkumu, gaužas, cik grūta ir viņu dzīve, patiešām arī dzīvo šādu dzīvi. Viņu dzīve ir tāda, kādu viņi sludina.

Visi, kas deklarē prieku, panākumus un mīlestību, tie, kuri izsakās pozitīvi, kuri apgalvo, ka viņu dzīve ir laba, dzīvo priecīgu, panākumiem bagātu, interesantu, mīlas pilnu dzīvi.

“Iesākumā Vārds…”1

Bībele un citi svētie raksti runā par vārda spēku, mācot, ka mūsu vārdi ir Visuma radošais spēks un tiem piemīt labā vai ļaunā piesaukšanas spēks.

Daudzas mūsdienu psiholoģijas metodes arī atzīst vārdu spēku. Piemēram, neirolingvistiskā programmēšana (NLP) efektīva metode cilvēku garīgā stāvokļa pārprogrammēšanai palīdz mainīt viņu uzvedības tipus. Svarīgs NLP paņēmiens, kas palīdz izprast uzvedības programmu, ir ieklausīšanās izteiktajos vārdos.

Mantras svētvārdu izmantošana arī cenšas pārprogrammēt mūsu apziņu un ķermeni, lai uzlabotu veselību un palielinātu laimes izjūtu, atkārtojot spēka vārdus.

Pasaulslaveno mantru radījis franču ārsts Emils Kuē (1857-1926), lai palīdzētu cilvēkiem pašiem izdziedināt slimības un atrisināt psiholoģiskas problēmas. Kuē, kurš bija mediķis Francijas pilsētā Nansī, ar šo mantru sekmīgi izārstēja tūkstošiem pacientu. Cilvēkam

tikai katru dienu jāatkārto šī mantra skaļā balsī piecpadsmit reizes pēc kārtas trīs reizes dienā. Atkārtojums palīdz mantrai iedarboties uz zemapziņu, kas pēc tam sāk atbilstoši darboties bez mūsu loģiskā saprāta iejaukšanās.

Katru dienu ar katru soli man klājas aizvien labāk un labāk.2

EMĪLS KUĒ

Katru dienu izsaki savus apgalvojumus skaļi

Tu vari izstrādāt pozitīvus apgalvojumus katrai tavas dzīves sfērai. Tu vari izmantot arī citu cilvēku radītus apgalvojumus, piemēram, Kuē mantru, vai arī fragmentus no svētiem tekstiem, Bībeles vai vēl labāk radīt pats savus apgalvojumus.

Sāc ar tām savas dzīves jomām, kas ir pašas aktuālākās, un deklarē pozitīvo iznākumu, ko tu gribi sasniegt. Deklarē tādu dzīvi, kādu tu vēlies, un tici, ka tā notiks. Vienmēr izsaki apgalvojumu tagadnes formā. Nav svarīgi, ka tavi apgalvojumi vēl nav īstenojušies (nav izpaudušies ārējās pasaules līmenī). Izsakot pozitīvu rezultātu, tu to radi vispirms jau savā zemapziņā un prātā, pēc tam arī ārējā pasaulē. Tavi vārdi un ticība saviem apgalvojumiem liek tiem reāli īstenoties.

Atkārto savus apgalvojumus 15 reizes pēc kārtas

Es rekomendēju tev skaļi izteikt savus apgalvojumus piecas minūtes no rīta un vakarā. Ja tev atliek laiks, dari to arī dienas vidū.

Daudzi skolotāji un dziednieki iesaka svarīgos apgalvojumus atkārtot piecpadsmit reizes pēc kārtas, lai cilvēks palielinātu savu enerģiju un piešķirtu apgalvojumiem nepieciešamo spēku.

Tēvreizes skaitīšana balsī piecpadsmit reizes pēc kārtas ir ļoti spēcīgs vispārīgs apgalvojums.

Apgalvojumu uzrakstīšana

Kad tu nokļūsti situācijās, kurās nevari skaļi izteikt savus apgalvojumus (piemēram, birojā vai vilcienā), uzraksti tos blociņā. Apgalvojumu uzrakstīšana piecpadsmit reizes pēc kārtas arī ir spēcīgs līdzeklis, kā izpaust Labo tavā dzīvē.

Esi konkrēts

Tev savi apgalvojumi ne tikai jāmaina atbilstoši savām jaunajām vajadzībām, bet bez liekas šaubīšanās jāizsaka arī konkrēti apgalvojumi. Ir labi katru dienu izteikt vispārīgus apgalvojumus, bet konkrētās situācijās, kā arī pastāvot noteiktām vajadzībām, esi uzstājīgs un deklarē, kādus rezultātus tu vēlies gūt.

Piemēram, lai palielinātu savus ienākumus un nokārtotu savas finansiālās saistības, izsakies konkrēti par pārticību. (Sk. 10. nodaļu “Naudas spēks”.) Apgalvo!

Es esmu bezgalīgā Visuma bagāts bērns. Manā dzīvē tagad izpaužas pārpilnība, un es tagad viegli un bez pūlēm nokārtoju savas finansiālās saistības. Nauda

- apmērā (pasaki summu) tagad viegli plūst

pie manis.

Veselības problēmu risināšanai vari izdomāt pats savus apgalvojumus konkrētajam gadījumam vai arī

izmantot vispārīgus apgalvojumus veselības nostiprināšanai un izdziedināšanai. To piemēri doti turpmāk. Mans ķermenis ir spēcīgs un veselīgs. Katru dienu jauns spēks un vitalitāte ieplūst katrā mana ķermeņa atomā, šūnā un orgānā. Katru dienu ar katru soli man klājas aizvien labāk un labāk.

Es mīlu savu ķermeni un esmu pateicīgs par tā teicamo funkcionēšanu. Katrs atoms un šūna manā ķermenī tagad izstrāvo enerģiju un vitalitāti.

Es esmu pateicīgs par savu aizvien labāko veselību, spēku un vitalitāti. Man tagad ir lieliska veselība.

Apgalvo un pierādi!

Turpinot izteikt pozitīvos apgalvojumus, tu redzēsi, ka iekšējā darba rezultāti sāk izpausties pasaulē ap tevi. Tu piedzīvosi pārsteidzošas parādības, negaidītas izmaiņas, jaunu Labo savā dzīvē un aizvien spēcīgāku izjūtu, ka pats kontrolē savu likteni.

Kad tu sāc izjust savu vārdu spēku, vari attīstīt šo Labā radīšanas spēku, deklarējot Labo arī citiem cilvēkiem. Bieži vien tavi Labā apgalvojumi attiecībā uz citiem cilvēkiem var būtiski mainīt tavas dzīves virzību. It sevišķi tad, ja viņu grūtības ir lielas, nebaidies tieši izteikt kategoriskus pozitīvos apgalvojumus, piemēram:

tev viss būs labi,

viss ir kārtībā,

tev jau tagad viss ir normāli,

protams, ka tu to vari izdarīt,

es zinu, ka tu vari to izdarīt,

es pilnībā ticu taviem spēkiem,

es paredzu tev lielus panākumus šajā pasākumā,

es apbrīnoju tavu talantu un spējas,

tu esi stiprs un veselības pilns,

tu šodien izskaties daudz labāk,

paldies tev par iedvesmu, ko tu radīji,

es tiešām augstu vērtēju tavu palīdzību.

Šādi vārdi var daudzko nozīmēt taviem apkārtējiem cilvēkiem, vienalga, vai tie ir attālāki paziņas, tuvi draugi, kolēģi, ģimenes locekļi, bērni vai mīļākie. (Sk.

17.    nodaļu “Uzslavu un svētības spēks”.)

Apgalvo un priecājies!

Spēlējies ar saviem apgalvojumiem!

Izdziedi tos, dungo tos, izdejo tos, uzraksti uz papīra, piekar pie sienām, uzlīmē uz ledusskapja un telefona, izvieto tos vannasistabā, atkārto klusām pie sevis dienas laikā. Es apsolu, ka drīz vien tu aptversi savu vārdu patieso spēku, lai radītu Labo, ko tu tik pamatoti vēlies un esi pelnījis!

4. nodaļa atbrīvošanās spēks

Viens no iedarbīgākajiem veidiem, kā justies labāk, ir atbrīvoties no negatīvā.

Mēs nesam sev līdzi neiedomājami smagu nastu ar lieku bagāžu, balastu, kas mums nav vajadzīgs, kas mūs nomāc un neļauj izpausties mūsu Labajam.

Kad tu atbrīvojies no liekā, tu kļūsti vieglāks. Atbrīvošanās ir labs paņēmiens, kā palielināt savu enerģiju-

Ir vairāki atšķirīgi atbrīvošanās veidi, piemēram:

garīgā jeb emocionālā atbrīvošanās,

fiziskā atbrīvošanās.

Garīgā jeb emocionālā atbrīvošanās

Kad mēs izjūtam negatīvas emocijas pret cilvēkiem, vietām, situācijām vai notikumiem, mēs faktiski veidojam ar tiem gandrīz nesaraujamu saikni. Tu vari atrasties otrā pasaules malā, bet, ja tu ienīsti kādu, tu esi ar viņu saistīts tikpat cieši kā tad, ja sēdētu vienā telpā un starp jums notiktu cīņa.

Kas ir tas, ko šādas negatīvas emocijas ievaino?

Tu!

Tu esi tas, kurš no tā cieš, jo tu nēsā sevī negatīvās emocijas. Tevi tās grauž iekšēji. Negatīvās emocijas liek tev ne tikai justies slikti, tās var radīt arī fiziskas slimības un izpausties kā čūla, sirdskaite, paaugstināts

asinsspiediens un vēzis nosaucu dažus spilgtākos piemērus.

Tāpēc atbrīvošanās no liekā ir ne tikai lielisks paņēmiens, kā justies labāk, tu pat vari izdziedināt sevi no smagām slimībām, atbrīvojoties no negatīvajām emocijām, ko izjūti pret cilvēkiem, vietām, lietām, situācijām un notikumiem.

Kas ir atbrīvošanās no negatīvā?

Atbrīvošanās no negatīvā neskar piedošanas problēmu, kaut gan, patiesību sakot, piedošana ir vēl labāka nekā atbrīvošanās un tai nepieciešama vēl lielāka piepūle. Atbrīvošanās notiek tad, kad tu atmet kaut ko. Tas nav intelektuāls vingrinājums. Tev nav jāpiedod cilvēkam vai notikumam, nav jāizskaidro sev, kāpēc, kādā veidā un vai atbrīvošanās ir pamatota. Tu vienkārši to izdari.

Atbrīvojoties jeb atmetot kaut ko, tev nerodas vajadzība strīdēties ar sevi, tāpēc tas ir īpaši labs paņēmiens, lai atsvabinātos no tiem cilvēkiem, kuriem tu nespēj piedot.

Citiem vārdiem sakot, atbrīvošanās ir darbība, ko tu veic savam Labajam, savai veselībai un labsajūtai, nevienam citam. Tu neveic atbrīvošanos, lai būtu augstsirdīgs. Kad tu atbrīvojies no negatīvā, tu to dari tādēļ, ka zini: atmetot negatīvās emocijas, tu jutīsies ievērojami labāk. Tātad viss, kas tev jādara, jāpieņem lēmums atbrīvoties no negatīvā un tas jāveic regulāri.

Atceries, ka vispirms jāatbrīvojas no negatīvā

Der atzīmēt, ka cilvēki, kas izmanto pozitīvus apgalvojumus (sk. 3. nodaļu “Apgalvojuma spēks”), negūst

vēlamos rezultātus, kamēr nav sākuši atbrīvošanos. Tā tas ir tāpēc, ka mēs glabājam negatīvas emocijas; tās ne tikai mūs nomāc, padara slimus un piesārņo apziņu negatīvās emocijas aizņem tik lielu vietu mūsu dzīvē, ka var neļaut Labajam ienākt mūsos. Kad izmantojam pozitīvos apgalvojumus, mēs cenšamies izpaust jaunu Labo savā dzīvē.

Tu vari praktiski atbrīvoties no negatīvā, izsakot skaļi vai uzrakstot kādu no turpmāk minētajiem apgalvojumiem.

Atbrīvošanās labie izteikumi

Daži no maniem iecienītākajiem izteikumiem par atbrīvošanos no cilvēkiem, kas rada mums problēmas.

Es pilnībā atbrīvojos no tevis,_________ .

Es atbrīvojos no tevis un ļauju tev doties pretim tavam Augstākajam Labajam.

Es pilnībā un absolūti atbrīvojos no tevis,___________

Es dodu tev mīlestības svētību un atbrīvojos no tevis.

Es pilnībā un no visas sirds atbrīvojos no tevis,

______ , lai tu dotos pretim tavam Augstākajam

Labajam.

Reizēm mēs intuitīvi jūtam, ka cilvēki, kas rada mums problēmas, turas pie mums, tādēļ mēs varam apgalvot viņu vārdā:

______ , tu pilnībā un absolūti atbrīvojies no manis.

Tu atbrīvo savu tvērienu un atlaid mani.

- , tu pilnībā un no visas sirds atlaid mani.

Starp mums pastāv harmonija, tagad un uz mūžiem.

Ja tevi nomāc kāda situācija vai notikums, tu vari teikt, ka

es pilnībā un no visas sirds atbrīvojos no ___________

______ (situācijas, apstākļiem, attiecībām, pieredzes

vai notikuma). Es atslābinos un atmetu to;

es tagad atbrīvojos no jebkuriem apstākļiem vai attiecībām manā dzīvē, kas vairs nav mans Augstākais Labais. Es tagad pilnībā atlaižu tos, un tie tagad pilnībā atļauj man iet pie Augstākā Labā.

Mīlēto cilvēku atbrīvošana

Mīlēto cilvēku atbrīvošana bieži vien ir vissvarīgākais no atbrīvošanas veidiem. Mīlestība pret bērnu vai dzīvesbiedru, kļūdama despotiska, liek mums mēģināt iegūt kontroli vai valdīt pār otru cilvēku mīlestības vārdā, tā nodarot kaitējumu. Patiesa mīlestība nozīmē atbrīvošanu un atsvabina mūsu mīļos cilvēkus, lai viņi augtu un attīstītos tā, kā labāk viņiem.

Piemēram, var rasties nepieciešamība atbrīvot savu mīļoto dēlu vai meitu ceļā uz viņa vai viņas Augstāko Labo tādā veidā, kāds ir vispiemērotākais mūsu bērnam, nevis mums. Šāds atbrīvošanas veids ne tikai nes mieru un harmoniju, tas nostiprina mūsu attiecības ar jebkuru, kas mums ir tuvs un dārgs.

Gadījumos, kad jāatbrīvo kāds tev dārgs cilvēks, tu varētu teikt, ka

________ , es pilnībā un no visas sirds ļauju tev iet

pretim tavam Augstākajam Labajam. Es tevi mīlu, bet es ļauju tev iet. Tu esi pilnībā brīvs, un es esmu pilnībā brīvs. Starp mums pastāvošā realitāte ir absolūtā harmonija.

Atbrīvošanās no problēmām vai situācijām

Reizēm mums jāatbrīvojas no situācijas vai problēmas, kas mūs nomocījusi ilgāku laiku. Mēs varam tērēt daudz emocionālās un garīgās enerģijas, domājot un raizējoties par kaut ko, lai gan vienīgais, kas mums patiešām jādara, ir jāatbrīvojas no tā. Atmetot problēmu vai situāciju, mēs ļaujam tai risināties vislabākajā veidā. Visa mūsu domāšana un raizēšanās būtībā liedz situācijai atrisināties.

Šādos gadījumos tu vari lietot šādus izteikumus.

Es tagad pilnībā un no visas sirds atbrīvojos no _________ (problēma vai situācija). Es ļauju tai atrisināties, lai sasniegtu visu iesaistīto Augstāko Labo.

Materiālā atbrīvošanās

Lai dotu vietu jaunajam Labajam tavā dzīvē, ir svarīgi atbrīvoties no materiālajām lietām. Mums visiem ir zināma slieksme krāt mantas, pat ja tās mums vairs nav vajadzīgas.

Ja tu saskaries ar fizisku, garīgu vai emocionālu problēmu, es ļoti iesaku pēc iespējas vairāk atbrīvoties no nevajadzīgām materiālajām lietām. Tiec vaļā no apģērba, veciem papīriem, grāmatām, mēbelēm un citiem priekšmetiem, ko tu vairs neizmanto vai kas tev ir apnikuši. Tu vari atbrīvoties no tiem, atdodot citiem

cilvēkiem, kam tie ir vajadzīgi, vai vienkārši izmetot tos. Dari, kā uzskati par pareizu, bet atbrīvojies no tik daudz lietām, cik vien iespējams.

Atbrīvojoties no vecām mantām, tevī uzvirmos pagātnes enerģija un izjustās emocijas. Tas var būt visai dramatisks un interesants pārdzīvojums. Daudziem cilvēkiem vecu mantu izmešana “atver acis”. Atbrīvojoties no mantām, tu vari pateikties šīm lietām, ka tās tev tik labi ir kalpojušas, un nodot tās kādam citam. Galu galā itin viss Visumā ir enerģija, kurai netīk būt iesprostotai vai stāvēt uz vietas. Enerģija vēlas riņķot. Tu pats jutīsies labāk, palīdzot tai riņķot.

Jebkura slimība būtībā ir aizsprostojums.

Jebkura izdziedināšana faktiski ir aprite.

Atbrīvošanās piesaista jauno Labo

Veco mantu izmešana ne tikai liks tev justies labāk, bet arī būs labs veids, kā piesaistīt sev jaunu Labo, jaunas lietas, jaunu enerģiju un jaunus cilvēkus. Tas skan loģiski, vai ne? Ja tava dzīve ir pārāk aizpildīta, kā lai tajā būtu vieta jaunajam Labajam?

Atbrīvošanās gan garīgajā, gan materiālajā aspektā veicina jaunradi. Kad tu aizmet prom vecas mantas, vecas idejas un lietas, tevī ieplūst jaunas domas. Pietiek tikai apziņā radīt jaunu telpu tas pievelk jaunas idejas. Tāpēc nevajag satraukties, ka pēc atbrīvošanās no cilvēkiem, domām un mantām tu kādu brīdi jutīsies iztukšots. Jau pats šis tukšums ir droša zīme, ka pie tevis dodas jauns Labais. Vienmēr iestāsies tukšums, pirms tev radīsies lieliskas jaunas domas. Tukšums ir tas vakuums, kas piesaista jaunu Labo.

Atbrīvošanās no attiecībām

To pašu var teikt ari par attiecībām. Mēs varam mīlēt un cienīt cilvēkus, bet laika gaitā “izaugt pāri” šo attiecību ietvariem. Tā nav atstumšana mēs vienkārši pilnveidojamies, un arī citi cilvēki neapstājas savā attīstībā. Mums jāizsaka pateicība un jādod svētība tiem, kuri dala ar mums savu laiku, enerģiju, pieredzi un vietu uz šīs planētas, bet tas nenozīmē, ka mēs nedrīkstam virzīties uz priekšu. Ja mēs atbrīvojamies no cilvēkiem, viņus mīlēdami, lai visi iesaistītie varētu turpināt attīstību tā, kā tiem ir vislabāk, mēs radām vietu jaunām attiecībām un jauniem cilvēkiem mūsu dzīvē.

Ja šaubies, atbrīvojies

Kad tu šaubies par kaut ko, esi noraizējies, saskaries ar problēmām, kas šķietami ir neatrisināmas, vai kad tevi nomoka ilgstoša slimība, praktizē atbrīvošanos katru dienu! Rezultāti būs vienkārši pārsteidzoši.

Vispārīgi atbrīvošanās apgalvojumi

Es atbrīvojos no jebkādām bailēm.

Es atbrīvojos no jebkādām raizēm.

Es atbrīvojos no jebkādām sāpēm.

Es atbrīvojos no jebkādām šaubām.

Es atbrīvojos no jebkādām skumjām.

Es atbrīvojos no jebkādas spriedzes.

Es atbrīvojos no jebkādas grūtsirdības.

Es atbrīvojos no jebkādas pretestības, kas vērsta

pret pārmaiņām.

Es atbrīvojos no jebkādām dusmām.

Es atbrīvojos no jebkādas vainas izjūtas.

Es atbrīvojos no jebkādas kritizēšanas.

Es atbrīvojos no jebkādas nevēlēšanās piedot.

Es atbrīvojos no jebkāda aizvainojuma.

Es atbrīvojos no jebkādas citu vainošanas.

Es atbrīvojos no jebkāda sašutuma.

Es atbrīvojos no saviem negatīvajiem uzvedības paradumiem.

Es atbrīvojos no savām negatīvajām domām.

Es atbrīvojos no ikvienas cīņas.

Es atbrīvojos no veciem ieradumiem.

Es atbrīvojos no jebkuriem aizspriedumiem.

Es atbrīvojos no saviem negatīvajiem uzskatiem.

Es apzināti atbrīvojos no domāšanas modeļa, kas radīja šo negatīvo situāciju.

Es atbrīvojos no_________ (nosauc objektu, piemēram, dzīvokli, darbu, attiecības u.c.).

Es dodu svētību_________ (nosauc objektu vai situāciju) ar mīlestību un atbrīvojos no tās.

Es atbrīvojos no pagātnes.

Es atbrīvojos no nākotnes.

Es atbrīvojos no savām bailēm par___________

Izvēlies tos apgalvojumus, kas vislabāk atbilst tavām vajadzībām, un pasaki tos skaļi piecpadsmit reizes pēc kārtas vairākas reizes dienā vai arī atkārto tos pie sevis piecpadsmit reizes, vai uzraksti savā blociņā piecpadsmit reizes pēc kārtas. Atbrīvošanās vārdu izteikšana skaļi ir visiedarbīgākais veids, kaut arī pie sevis atkārtoti vai uzrakstīti apgalvojumi ir efektīvi. Šos paņēmienus var izmantot, ja tu esi darbā vai tādos apstākļos (piemēram, pirms svarīgas apspriedes), kad nav iespējams staigāt apkārt, skaļi sakot: “Es atbrīvojos no jebkurām bailēm un šaubām. Es atbrīvojos no jebkuras spriedzes” piecpadsmit reizes pēc kārtas!

5. nodaļa “nē” spēks

Tā kā tas, uz ko mēs koncentrējamies, pieņemas spēkā, tad, koncentrējoties uz negatīvo, mēs atdodam tam savu spēku, un negatīvais pieaug.

Noliedzot negatīvo, atsakoties veltīt tam savas domas, mēs atņemam tam savu spēku negatīvais izdzisis, ja nesaņems mūsu uzmanību.

Ja tu pēc Ketrīnas Ponderes ieteikuma apgalvosi:

“Tikai Labais ir reāls, viss pārējais izgaist”1 ,

tu drīz aptversi, ka negribi veltīt savu spēku un uzmanību nekam negatīvam.

Saki “nē” žēlošanās paradumam

Klausoties citu sarunās, tev nākas konstatēt, ka lielākā daļa cilvēku par kaut ko žēlojas. Ja tas neattiecas uz naudas grūtībām vai sliktu laiku, tad viņi žēlojas par veselību, bērniem vai attiecībām.

Nepārtraukti runājot par to, kā trūkst, un grūtībām, viņi paši sev rada vēl lielāku trūkumu un lielākas grūtības.

Pārstāj runāt par trūkumu vai grūtībām. Neatbalsti negatīvas emocijas un bailes sevī un citos. Norobežojies. Nepiedalies tajā. Ja tu nevari savu attieksmi paust

skaļi, saki pie sevis: “Nē. Nē. Nē, es to nepieņemu par patiesību. ”

Cilvēki pēc kāda laika nogurs no žēlošanās vismaz tavā klātbūtnē , ja tu neatbalstīsi viņu gaušanos vai nepiedalīsies šādās sarunās.

Ja esi drosmīgs, tu vari pateikt, ka uzskati: tā tas nav. Tu vari diplomātiski norādīt uz kaut ko labu un censties mainīt sarunas tēmu uz kaut ko pozitīvu. Tu vari uzaicināt:

“Pastāsti man visu to labo, kas ar tevi šodien noticis!”

Bet vēl svarīgāk ir

Nežēlojies pats! Neatdod savu spēku negatīvām emocijām un negatīviem vārdiem.

Katrs tavs izteiktais vārds ir apgalvojums. Tavs vārds ir likums. Tavi vārdi ir tavi apgalvojumi tavai dzīvei. Tātad tas, ko tu deklarē (pasaki skaļi) attiecībā uz sevi, pavisam burtiski kļūst par tavu realitāti. Tāpēc esi uzmanīgs!

Nekoncentrējies uz savām grūtībām, problēmām, sarūgtinājumiem un sāpēm. Nesāc runāt par tām. Atsakies veltīt tām vismazāko uzmanību. Atsakies dot tām savu spēku. Kad cilvēki jautā, kā tev iet, pastāsti viņiem kaut ko labu. Tu vienmēr vari atrast kaut ko labu, uz ko koncentrēties un ko pateikt citiem. Tā rīkojoties, šis Labais pieaug, it sevišķi tad, kad tu par to runā, deklarē un slavē to.

Ja tiešām nevari pateikt neko labu, tad nerunā nemaz. Klusums ir vēl viens veids, kā pateikt “nē” negatīvajam. Ja tu nerunā par problēmām un grūtībām, tu nedod tām savu spēku.

Saki “nē” tenkošanai

Atsakies no tenkošanas, aprunāšanas un negatīviem izteikumiem par citiem cilvēkiem.

Ja tu paslavēsi cilvēkus, pat nepatīkamas un kaitinošas personas, var notikt pārsteidzošas lietas, it īpaši tad, ja atzinīgi izsakies par tiem, kuri patiešām tev nepatīk. Šķiet, ka tavi pozitīvie vārdi ietekmē viņus zemapziņas līmenī, piešķirot spēku viņos mītošajam Labajam. Tātad tas, uz ko mēs koncentrējamies, pieaug.

Tas notiek šādi: kad mēs sagaidām, ka cilvēki pret mums izturēsies slikti, viņi tā arī dara. Bet, ja mēs koncentrējamies uz viņu labajiem aspektiem, mūsu tikšanās ar viņiem parasti izrādās pārsteidzoši patīkamas.

Saki “nē” varmācības impulsam plašsaziņas līdzekļos

Ja mēs ļaujam, lai plašsaziņas līdzekļi bombardē mūs ar saviem negatīvajiem impulsiem šausmu filmām, televīzijas raidījumiem, kas rada depresiju, neirotiskām grāmatām un histēriskiem avīžu rakstiem, briesmu un bēdu stāstiem, kā gan mēs varam cerēt, ka Labais pieaugs? Tavs laiks ir ļoti vērtīgs, un vērtīgs ir arī tas, kam tu pievērs savu uzmanību, jo tas pieaug. Tāpēc neatvēli savu spēku varmācībai un dažādām negatīvām domām.

Saki “nē” sarunām par nabadzību

Kā būs minēts 10. nodaļā “Naudas spēks”, cilvēki piesauc savā dzīvē nabadzību, žēlojoties un koncentrējoties uz naudas trūkumu, parādiem, pārāk mazajām

algām, lielajiem nodokļiem, dzīves dārdzību u.c. Saki “nē” šādām runām. Atsakies atvēlēt savu spēku šādām domām kad cilvēki runā par trūkumu, saki (vismaz klusu pie sevis, ja nav iespējams to pateikt skaļi): “Es tam neticu.”

Saki pie sevis vai arī skaļā balsī: “Mēs visi dzīvojam bezgalīgā pārpilnības Visumā, kurā ir neierobežoti resursi, arī naudas līdzekļi. Šajā pasaulē ir nebeidzama pārpilnība un ikvienam pastāv iespēja saņemt pietiekami daudz naudas.”

Saki “nē” slimībām

Tas pats attiecas uz slimībām. Atsakies tām dot jebkādu spēku. Ja tu pievērsīsi uzmanību katrai mazākai sāpei, tā pastiprināsies. Līdzīgs vēstījums atrodams Dīpeka Copras grāmatā “Kā būt veselam”.

Kāda sieviete ierodas slimnīcā un sūdzas par sāpēm sānos, domājot, ka tas ir žultspūšļa iekaisums. Ārsti, kuru vidū ir arī Čopra, veic viņai vēdera dobuma operāciju un konstatē, ka sievietei ir vēzis pēdējā stadijā. Viņi aizšuj operācijas brūci, jo nespēj pacientei palīdzēt. Kad Čopra pastāsta par to sievietes meitai, viņa lūdz: “Dakter, apsoliet, ka neko neteiksit manai mātei. Viņa uz vietas nomirs, ja uzzinās, ka viņai ir vēzis.” Čopra piekrīt klusēt.

Sievieti izraksta no slimnīcas, un Čopra domā, ka nekad vairs viņu neredzēs. Viņam par lielu pārsteigumu, sieviete pēc trīspadsmit mēnešiem ierodas uz pārbaudi. Pēc rūpīgas izmeklēšanas noskaidrojas, ka no vēža nav ne miņas. Kad Čopra pavēsta sievietei, ka viņa ir pilnīgi vesela, sieviete atbild: “Dakter, pēc tam kad jūs izoperējāt man žultspūsli, es nolēmu vairs nekad neslimot.”2

Kas tad vispār ir slimība?

Kāpēc vieni saslimst un nomirst, bet citi atveseļojas un dzīvo līdz sirmam vecumam?

“Ticība rada bioloģiju.”3 NORMENS KAZINSS

Mūsu garīgais stāvoklis regulē mūsu ķermeņa stāvokli

Mūsu ķermeni un imūnsistēmu spēcīgi ietekmē mūsu garīgais stāvoklis. Zinātnieki ir pierādījuši, ka depresīvas domas novājina mūsu imūnsistēmu, bet priecīgas stiprina organismu.

Normens Kazinss savā slavenajā grāmatā “Slimības anatomija pacienta uztverē” apraksta, kā notika ar viņu. Viņam bija neārstējama slimība, un ārsti paziņoja, ka viņam drīz jāmirst. Viņš bija tik nomākts, ka noīrēja numuru viesnīcā Čikāgā un sameklēja videonomās visas pieejamās komēdijas arī savas iemīļotās filmas ar Graučo Maksu galvenajā lomā. Viņš apgūlās gultā, skatījās filmas un trīs nedēļas no vietas smējās kā kutināts. Pašam nemanot, nedziedināmā slimība pazuda. Tas bija milzīgs pārsteigums viņa ārstiem, Normenam pašam un ikvienam.4

Apvērsums, kas norisa terapijā, balstījās uz šādu vienkāršu atklājumu: lai kurp virzītos domas, tām seko arī kādas ķīmiskas vielas mūsu organismā.5

DĪPEKS ČOPRA

Savā darbā “Nemirstīgais ķermenis, neierobežotais prāts” Čopra apgalvo: “Mums jāsecina, ka ķermenis ir spējīgs radīt jebkādu bioķīmisku reakciju, kad apziņa ir

devusi attiecīgo norādījumu… ja mēs varētu reāli ģenerēt nodomu… ķermenis to automātiski īstenotu.”6

Saki “nē” negatīvai domāšanai

Vairākumam cilvēku ir ļoti grūti izvairīties no negatīvās domāšanas. Tas ir ārkārtīgi svarīgi, it sevišķi, kad mēs sastopamies ar problēmām. Ir nepieciešams teikt “nē” negatīvai domāšanai.

Desmit dienu “garīgā diēta”

Ir viena laba metode, ko es atradu Entonija Rābinsa grāmatā “Pamodini milzi, kas mīt tevī”. Desmit dienas tu ilgāk par vienu minūti nedrīksti kavēties pie kādas negatīvas, dekonstruktīvas vai šausminošas domas. Ja tu konstatē, ka domā par kaut ko negatīvu vai biedējošu, tev jāpiespiež sevi koncentrēties uz kaut ko pozitīvu vai to, kas rada prieku.7

Ja tu domā par negatīvo ilgāk par vienu minūti, tev desmit dienu “garīgā diēta” jāsāk no jauna.

Šī “garīgā diēta” patiešām ir lieliska. Es silti iesaku pamēģināt to tūlīt pat. Tā tev “atvērs acis”.

6. nodaļa vizualizācijas spēks

Mūsu spēja domāt, aptvert, iztēloties un radīt apziņā tēlus darbojas nepārtraukti. Vienalga, vai mēs to apzināmies vai ne, mēs nemitīgi kaut ko iztēlojamies vizuāli vai “redzam” savā apziņā. Mēs veicam “vizualizāciju”.

Šīs parādības ietekme ir milzīga.

Vai neesi ievērojis, ka cilvēkiem, kuri ir nomākti, domā negatīvi un saskata (vai iztēlojas) drūmo, bēdīgo, bezcerīgo un neveiksmīgo it visā, parasti ir drūma un bezcerīga dzīve un ka līksmi un dzīvespriecīgi cilvēki, kas domā pozitīvi un prognozē pozitīvu iznākumu visām situācijām, parasti ir veiksmīgi un laimīgi?

Cilvēks spēj īstenot visu, ko viņa prāts var aptvert un kam tic.1

NAPOLEONS MILLS

Labā zina

Labā ziņa ir šāda: mēs varam iemācīties kontrolēt savu spēju saskatīt, iztēloties un iedomāties, lai radītu tādu dzīvi, kādu vēlamies.

Mēs visi nemitīgi izmantojam savu iztēles spēju, bet vairākums cilvēku to dara neapzināti. Citiem vārdiem sakot, viņi neapzinās, ko dara. Viņi neapzinās, ka nepārtraukti iedomājas un iztēlojas attiecībā uz sevi, citiem cilvēkiem un pasauli kopumā. Ja viņi to arī nejauši apzinās, viņi neaptver, cik spēcīgi spēja veidot “attēlus” apziņā ietekmē mūsu dzīvi. Diemžēl ļoti daudzi cilvēki izmanto šo spēju, lai iztēlotos sāpes, ciešanas un neveiksmes sev, nevis ar neliela treniņa palīdzību atsvabinātu savas iztēles spēku un radītu sev lielāku Labo.

Iztēlošanās ietekmē veselību

Bez tikko minētā mūsu spēja iedomāties un iztēloties ietekmē arī mūsu veselību. Zinātnieki ir pierādījuši, ka katra doma izraisa bioķīmisku reakciju mūsu ķermenī. Tāpēc tik daudzi meistari cilvēka spēku atraisīšanā, tādi kā Hozē Silva, O. Karls Simontons, Luīze L. Heija, Bērnijs Zīgels, Veins V. Daijers, Stjuarts Vailds, Dīpeks Copra un citi, māca: mūsu ķermenis automātiski īstenos pozitīvus nodomus, ja mēs iemācīsimies tos programmēt sevī un mūsu zemapziņā.

Diemžēl vairākums cilvēku rīkojas tieši pretēji. Bet ir svarīgi atcerēties: “Nodoms ir aktīvs uzmanības partneris. Mūsu pagātnes nodomi rada novecojušu programmēšanu, kas šķietami vada mūs. Patiesībā nodomu spēku var atmodināt jebkurā brīdī… un tu vari mērķtiecīgi programmēt savu apziņu… izmantojot šo spēku.”2 (Dīpeks Čopra, grāmata “Nemirstīgais ķermenis, neierobežotais prāts”.)

Projekti dzīvei

Mūsu domas un tēli apziņā ir matricas, ko mēs novietojam zemapziņā, un mūsu dzīve ir šo domu, priekšstatu un tēlu gan pozitīvo, gan negatīvo īstenojums. Mūsu dzīves ārējās izpausmes faktiski nav nekas cits kā mūsu apziņā notiekošo procesu atspoguļojums.

Nemitīga domašana par slimību rada slimību.

Nemitīga domāšana par veselību rada veselību.

Tās ir tikai tavas iedomas

Tu noteikti esi dzirdējis, ka cilvēki saka: “Tā ir tikai tava iztēle!” vai: “Tās ir tikai tavas iedomas!” Jāsaka, ka šajos izteikumos ir daudz vairāk patiesības, nekā lielākā daļa cilvēku aptver. Ja jau tās ir tikai mūsu iedomas un iztēle, ja iedomām ir tāds spēks, ka mēs varam radīt veselību un labsajūtu sev, trenējot mūsu iztēli, iedomāties mūsu Labo, tad esam atklājuši vienu no iedarbīgākajiem līdzekļiem, lai uzlabotu dzīvi uz šīs planētas.

Tad kāpēc gan neizlemt tūlīt, ka ikreiz, kad tu pieķer sevi iztēlojamies kaut ko negatīvu attiecībā uz sevi vai citiem, tu mainīsi šo tēlu un iztēlosies, ka notiek kaut kas labs. Ja tu sāksi uzmanīt savas domas savu iekšējo “tērzēšanu” -, tu būsi pārsteigts par to, ko atklāsi.

Kāds ir teicis, ka 99 % no tā, ko mēs domājam šodien, ir mūsu vakardienas domu atkārtojums. Ja tu iztēlojies negatīvo … tas skan visai nopietni, vai ne?

Papildus tam, lai sāktu saprast savu iekšējo dialogu un mērķtiecīgi censtos tam piešķirt pozitīvu virzienu, tu vari veikt konkrētus vingrinājumus, lai attīstītu savu spēju iztēloties pozitīvus rezultātus un “pārprogrammētu” sevi, savu ķermeni un savu rīcību.

Vizualizācijas vingrinājums

Piemērs vienkāršam vizualizācijas pamatvingrinājumam, ko tu vari praktizēt katru dienu. Ir daudz tādu

vingrinājumu; šis tikai iezīmē vispārējo pieeju. Galvenais ir atrast metodi, kas tev šķiet vispiemērotākā, un sākt to regulāri lietot.

Atceries prakse rada pilnību. Tavas domas ir kā ezers, kur ūdens kļuvis netīrs no tavām negatīvajām domām un iztēlošanās. Pielejot klāt tīru ūdeni (jaunas pozitīvas domas un tēlus), tavs ezers pakāpeniski kļūs aizvien dzidrāks. Tam būs vajadzīgs zināms laiks, bet agrāk vai vēlāk tu ievērosi izmaiņas savā domāšanā, uzvedībā un visbeidzot dzīves virzībā.

Lai iegūtu vislabākos rezultātus, it sevišķi pašā sākumā, atkārto vienu vizualizēšanas vingrinājumu katru dienu trīsdesmit reizes pēc kārtas. Tāds laiks nepieciešams, lai zemapziņa akceptētu jaunos tēlus. Pēc trīsdesmit dienām tu vari mainīt koncentrēšanās ievirzi uz citu tēmu vai savas dzīves sfēru.

Pirmais solis relaksēšanās

Ir vairāki relaksēšanās veidi (sk. 7. nodaļu “Alfas spēks”). Lai kādu paņēmienu tu izvēlētos, tavs mērķis ir atbrīvoties no garīgās un fiziskās spriedzes, atslogot apziņu un ķermeni, palēnināt smadzeņu impulsus, lai ieietu alfas stāvoklī un atvērtu savu zemapziņu jauniem, pozitīviem tēliem un domām. Kad tu esi relaksējies, pārej pie otrā soļa.

Otrais solis vizualizācija

Ko tu gribi darīt? Kādā tavas dzīves sfērā pašlaik pastāv visaktuālākās problēmas? Vai tās skar veselību, karjeras iespējas darbā vai attiecības? Lai kādas tās arī būtu, kad tu jūties relaksējies, tev apziņā jārada tēls ar pozitīvu iznākumu savai vēlmei.

Iztēlojies, piemēram, situāciju vai veselības stāvokli, ko tu vēlies sasniegt, pēc iespējas sīkāk. Ļoti svarīgs moments: vienmēr iztēlojies tagadnē, jo zemapziņai nepastāv pagātne vai nākotne. Tātad tavam pozitīvajam iznākumam vienmēr jānotiek tieši šobrīdl Ja tu vizualizēsi ieguvumu nākotnē, tas vienmēr paliks nākotnē. Tāpēc saskati un iztēlojies vēlamo situāciju šobrīd pēc iespējas sīkāk. Izjūti prieku, emocijas, ko tavs jaunais Labais rada tevi. Laba veselība taču liek tev justies labi, vai ne? Labākas attiecības ar priekšnieku ļauj tev atslābt un justies gandarītam, vai ne? Ļauj sev izjust šīs emocijas.

Ļauj sev priecāties par sevi un savu jauno Labo!

Kad tu esi iztēlojies savu jauno Labo pāris minūtes, atslābini plakstiņus. Tad lēnām atver acis un sāc apzināties telpu, kur tu atrodies. Tu vari padarīt šo vingrinājumu spēcīgāku, sakot skaļā balsī: “Tagad es esmu pilnībā atmodies un jūtos laimīgāks un veselāks nekā jelkad agrāk.” Pēc tam atsāc savus parastos darbus.

Lai sasniegtu vislabākos rezultātus, centies izpildīt šo vingrinājumu katru dienu.

“Laimes rata” metode

Ketrīna Pondere iepazīstināja mani ar “laimes rata” metodi3 vēl vienu iedarbīgu paņēmienu, kā vizualizēt un sasniegt lielāku Labo savā dzīvē. “Laimes rats”, kā viņa to sauc, ir visai liels kartona vai bieza papīra gabals, uz kura uzlīmē krāsainus Labā attēlus, kas parāda, ko tu vēlies īstenot savā dzīvē. Esmu konstatējusi, ka “laimes ratu” var izgatavot vairākos veidos.

Vispārīgais rats. Tu vari darināt vienu vispārīgu ratu, kas aptver visas tavas dzīves jomas. Sadali kartona gabalu četros vai piecos laukumos, piemēram: 1) veselība, 2) labklājība, 3) ģimene, 4) draugi,

5) garīgie meklējumi. Atrodi grāmatās un žurnālos krāšņus, dzīvespriecīgus attēlus, kas ilustrē veselības stāvokli, panākumus biznesā, sirsnīgu ģimeni utt., ko tu vēlies īstenot savā dzīvē. Uzlīmē šos attēlus uz atbilstošā laukuma. Rata centrā uzraksti pozitīvu apgalvojumu vai svētību, veltot to tavam un visas cilvēces Augstākajam Labajam.

Konkrētais rats. Tu vari izgatavot arī īpašus “laimes ratus” savas dzīves atsevišķām jomām, piemēram, tikai labklājībai, mīlestībai vai veselībai. Ievēro to pašu pieeju, kas aprakstīta iepriekš. Atrodi spilgtus, dzīvespriecīgus attēlus, kas ilustrē pozitīvo rezultātu, ko tu vēlies sasniegt.

Svarīgi momenti

Turi to noslēpumā. Pēc “laimes rata” izgatavošanas nerādi to citiem un nestāsti par to. Glabā to citiem nezināmā vietā. Tev nav vajadzīgs pārliecināt citus, ka tas, kam tu tici, ir labs un pareizs tev. Tā nav citu cilvēku darīšana, un nav vajadzīga viņu kritika vai negatīvie komentāri, kas neitralizētu tavu spēku.

Apskati ratu katru dienu. Ik dienas vienatnē dažas minūtes aplūko savu “laimes ratu”. Nestāsti nevienam par šo nodarbi un dari to katru dienu.

Esi uzmanīgs vizualizācijas spēks ir milzīgs, tāpēc rūpīgi izvēlies attēlus. Neaizmirsti, ka tu iztēlojies to, ko gribi apliecināt savā dzīvē. Neizmanto attēlus, kas tevi ierobežo, ir drūmi vai izraisa negatīvas emocijas. Izraugies spilgtus, krāsainus, dzīvespriecīgus attēlus. Nepārblīvē savu “laimes ratu” ar pārāk daudziem attēliem, jo tas var mulsināt.

Nepieļauj kompromisu tas nav intelektuāls vingrinājums, tāpēc, izvēloties attēlus par Labo, nav jābalstās vienīgi uz loģiku. Iztēlojies to, ko patiešām vēlies,

nevis to, ko tev grib citi cilvēki, vai to, kas, tavuprāt, būtu jāiegūst vai ko tu varētu iegūt. Ieklausies savas sirds gudrībā un iztēlojies to, ko patiesi vēlies īstenot savā dzīvē.

Krāsas izmanto atšķirīgas krāsas fona papīru dažādām tēmām:

zaļu vai zelta krāsas papīru labklājībai, baltu vai dzeltenu garīgai izaugsmei un izpratnei, oranžu vai koši dzeltenu veselībai un enerģijai, zilu intelektuāliem sasniegumiem, rozā vai sārtu mīlestībai un harmonijai.

Dod savu svētību “laimes ratam ” veltī to Augstākajam Labajam, novietojot uz “laimes rata” garīgu simbolu vai talismanu.

“Laimes rata” metode palīdzēs vizualizēt un psiholoģiski pieņemt jauno Labo, ko tu vēlies ieviest savā dzīvē. Kad sāk izpausties jaunais Labais un tava dzīve mainās, tu noteikti gribēsi izgatavot jaunus “laimes ratus” atbilstoši jaunajai situācijai.

Kabatas formāta “laimes rats”

Ja tev ir grūti izveidot lielu “laimes ratu” vai tu vēlies tādu, ko var nēsāt līdzi visu dienu, vari pagatavot sev mazu, slepenu blociņu. Izgatavojot ievēro tādus pašus paņēmienus, kādus izmantoji, taisot lielo ratu. Ielīmē krāšņus, dzīvi apliecinošus attēlus savā blociņā un tiem apkārt uzraksti apgalvojumus un vēlējumus.

Kad rodas brīvs brīdis, vari apskatīt šos attēlus, lai saglabātu optimismu un koncentrētos uz sava jaunā Labā vizualizēšanu.

Iztēlojies Labo citiem

Mēs ne tikai varam vizualizēt Labo sev mēs varam izmantot savu spēku, lai iztēlotos Labo ari citiem. Uz bridi padomā, kā tu redzētu un vizualizētu dzīvi cilvēkiem, kas tev sagādā problēmas.

Ja tev ir slims radinieks, vai tu domā, ka viņam kļūs aizvien sliktāk? Vai tu redzi viņa aptumšoto istabu vai pēc antiseptikas smaržojošo slimnīcas palātu? Vai tu saskati daudzās grūtībās, sāpes un ciešanas viņa mūžā? Vai arī tu iztēlojies, ka viņš ātri atveseļojas? Vai tu katru reizi, kad domā par viņu, iztēlojies, ka viņš bez lielām pūlēm ir atguvis veselību un mieru? Vai tu iecirtīgi atsakies veltīt viņa slimībai vismazāko uzmanību? Varbūt tu iztēlojies viņu starojošu, priecīgu, spēcīgu un veselīgu? Vai tu redzi, ka viņa sejā atkal atgriezies smaids un viņš dungo kādu melodiju?

Ja arī tas vēl nav noticis un pašlaik situācija ir pavisam cita, tu vari radīt savā apziņā intensīvus pozitīvus veselības un labsajūtas tēlus attiecībā uz citiem cilvēkiem, tāpat kā tu to dari sev. Kad tu domā par citiem draugiem vai paziņām, kāpēc gan tu nevarētu izmantot savu spēku, lai iztēlotos lielāku Labo arī viņiem? Mūsu domas vienmēr darbojas kā vibrācijas, ietekmējot apkārtējos cilvēkus. Tāpēc tavi pozitīvie tēli citiem būs kā uzslava un dos svētību neredzamajā līmenī (sk. 17. nodaļu “Uzslavu un svētības spēks”). Nenovērtē par zemu savu spēju katrā situācijā ģenerēt Labo arī citiem cilvēkiem!

Akceptēšana apziņā

Kad tu turpini vizualizēt, izmantojot šeit aprakstītās metodes, pamanīsi, ka palēnām, bet viennozīmīgi sāc ticēt un pieņemt tēlus, ko esi radījis sev un citiem. Tu

izjutīsi, ka tava ticība un akceptēšana ir dabiska un atbilstoša gan emocionālā, gan racionālā aspektā. Tad ir īstais laiks gaidīt pārsteigumus, jo šajā stadijā sāk notikt kas neparasts…

Tavi iedomātie tēli kļūst par realitāti!

Apsveicu!

Tu nupat kā esi uzvarējis loterijā, ko sauc par Dzīves spēli.

7.   nodaļa alfas spēks

Alfa ir kolosālā vieta, uz kurieni doties, vēl labāka par Havaju salām!

Kas tad ir alfa?

Par alfu mēs saucam stāvokli, kurā mūsu smadzeņu viļņi palēninās aptuveni par pusi no savas parastās frekvences. Tas notiek pirms aizmigšanas naktī un pamošanās no rīta. Pētnieki ir konstatējuši, ka ar cilvēka ķermeni notiek pozitīvi procesi, kad viņa smadzenes atrodas alfas līmenī. Asinsspiediens normalizējas, pulss stabilizējas, saspringtie orgāni atslābinās, un visā organismā ieplūst vitalitāte.

Tāpēc zinātnieki smadzeņu viļņiem dod šādu klasifikāciju kad cilvēks ir aktīvs un pilnīgi nomodā, šo viļņu biežums ir 14-21 reize sekundē. To sauc par betas stāvokli. Kad esam relaksēti vai gatavojamies aizmigt, smadzeņu viļņu biežums samazinās līdz 7-14 reizēm sekundē, un tas ir alfas stāvoklis. Kad mēs aizmiegam, smadzeņu viļņi ir vēl retāki. Vieglu miegu sauc par teta stāvokli 4-7 smadzeņu viļņi sekundē, un dziļš miegs ir delta ar mazāk nekā 4 viļņiem sekundē.

Beta:

14-21 vilnis sekundē pilnīgs nomods pilnas apziņas stāvoklis

Alfa:

7-14 viļņi sekundē dziļa relaksācija iekšējās apziņas stāvoklis

Teta:

4-7 viļņi sekundē viegls miegs

iekšējās apziņas stāvoklis Delta:

mazāk par 4 viļņiem sekundē

dziļš miegs

zemapziņa

Vieta, kurp jādodas

Tātad alfa ir vieta, uz kurieni būtu jādodas. Kāpēc? Tāpēc, ka alfa ir dabisks, ērts, mierpilns, svētlaimīgs un atspriegots stāvoklis. Ikviens jūtas labi, atrodoties alfas stāvoklī.

Ir daudz dažādu paņēmienu, lai sasniegtu alfas stāvokli, meditācija, garīgo dziesmu dziedāšana, lūgšanu skaitīšana, nomierinošas mūzikas klausīšanās, autogēnais treniņš, pastaiga dabā u.c. Daudziem cilvēkiem ir pašiem sava īpašā metode, kā sasniegt alfas stāvokli. Patiesībā daudzi bauda alfas stāvokli, piemēram, sapņojot nomodā, viņi vienkārši nezina, ka atrodas alfas stāvoklī. Ir arī daudz relaksācijas ierakstu, kas tevi viegli un bez pūlēm aizvedīs uz alfu.

Ieprogrammē sevi alfā

Viens no interesantākajiem momentiem par alfas stāvokli, neskaitot to, ka alfā var atbrīvoties no spriedzes

un stabilizēt ķermeņa funkcijas, ir iespēja pārprogrammēt sevi alfā. Tas nozīmē, ka tu vari vieglāk mainīt savas zemapziņas psihiskās programmas, jo zemapziņa ir atvērta un uzņēmīga, kad atrodies alfas stāvoklī. Daudzi cilvēki izmanto alfas stāvokli, lai novērstu veselības problēmas vai uzsāktu lielas un mazas pārmaiņas savā uzvedībā un dzīvē kopumā. Uzņēmīgajā alfas stāvoklī viss ir iespējams.

Radoša vizualizācija labāk noris alfā

Kad tu relaksējies, ieej alfā un vizualizē jauno Labo, ko vēlies īstenot savā dzīvē, tavas vizualizācijas parādīsies ātrāk. (Sk. 6. nodalu “Vizualizācijas spēks”.)

Alfa atver zemapziņu, kas akceptē tavas vizualizācijas bez intelekta palīdzības. Tas nozīmē, ka, atrodoties alfas stāvoklī, nav jāškaidro sev, kā šis jaunais Labais radīsies. Tev nav jāspriež loģiski vai jāmēģina saprast, kā tas notiks. Vienīgais, kas tev jādara, jāvizualizē tavs Labais un pēc tam jājūt un jātic, ka tavs Labais izpaužas tieši šeit un pašreiz.

Silvas apziņas kontroles metode

Silvas apziņas kontroles metode ir vienkāršs un aktīvs veids, kā iemācīties ieiet alfā un izmantot šo stāvokli, lai sasniegtu savus mērķus, izdziedinātu savu ķermeni, atspriegotu apziņu un atrisinātu dažādas problēmas.

Pamatmetode, kā sasniegt alfas stāvokli, no Hozē Silvas grāmatas “Tu esi dziednieks”.

1. Apsēdies ērti krēslā un aizver acis.

2.   Dziļi ieelpo un izelpojot atbrīvo ķermeni.

3.   Lēnām skaiti no 100 līdz 1.

4.   Iztēlojies kādu zināmu mierpilnu vietu.

5.   Saki domās: “Es vienmēr saglabāšu pilnīgi veselu miesu un apziņu.”

6.   Apgalvo domās, ka, atverot acis pie skaitļa 5, tu jutīsies pilnībā atmodies un labāk nekā pirms tam. Nonākot pie skaitļa 3, atkārto šo apgalvojumu. Pasaki to arī tad, kad atver acis: “Es esmu pilnībā atmodies un jūtos labāk nekā pirms tam.”1

Šim Silvas vingrinājumam, kā arī citiem paņēmieniem ir daudz variantu, kā atslābināties un sasniegt alfas stāvokli, un gandrīz visi no tiem dod vēlamo rezultātu, ja tos veic regulāri.

Ja tu izmanto Silvas metodi, kad esi jau labi iemācījies relaksēties, tev vairs nav jāskaita no 100 līdz 1. Pēc desmit dienām vari skaitīt no 50 līdz 1, vēl pēc desmit dienām no 25 līdz 1, un, visbeidzot, kad esi ļoti labi iemācījies atslābināties, pietiks, ja skaitīsi no 10 līdz 1.

Atrodoties alfas stāvoklī, tu vari vizualizēt izveseļošanos no dažādām slimībām, sākot no vienkāršām iesnām un beidzot ar nopietnākām kaitēm. Tu vari arī vizualizēt pozitīvus dažādu situāciju atrisinājumus gan biznesa pasaulē, gan attiecībās ar cilvēkiem, kas tev sagādā problēmas.

Meditācijas vadīšana

Ir vēl viens viegls paņēmiens, kā atslābināties un sasniegt alfas stāvokli.

Apsēdies ērti krēslā, atbalstoties ar kājām uz grīdas un rokām uz augšstilbiem, vai arī apgulies uz muguras gultā, izstiepjot rokas un kājas, pavēršot plaukstu iekšpusi uz augšu.

Dziļi ieelpo, uz bridi aizturi elpu, tad izelpo to darot, izjūti, ka tu atbrīvojies no visām dienas spriedzēm.

Turpini dziļi elpot un ļauj savai uzmanībai pievērsties pierei un galvas virsai, kaklam un pleciem. Izjūti, kā saspringums aizplūst no tavas pieres un galvas virsas, kā tās atslābinās. Tagad ļauj atspriegoties muskuļiem ap acīm, turpinot dziļi elpot. Atbrīvo lūpas un muskuļus ap muti. Ļauj atslābt visiem sejas muskuļiem. Tad sajūti, kā atspriegojas kakla muskuļi, kakls pilnībā kļūst atbrīvots.

Tad pievērs uzmanību pleciem. Sajūti, kā atbrīvojas pleci. Vienkārši ļauj saspringumam aizplūst un atbrīvojies.

Tev nekas nav jādara, nekas nav jāmaina, tikai jāatbrīvojas un jāļaujas relaksācijai.

Tagad ļauj atbrīvoties muguras muskuļiem un sajūti, kā atslābums pārvietojas no muguras augšdaļas uz leju. Iegrimsti aizvien dziļāk patīkama atslābuma stāvoklī.

Tagad atbrīvo krūšu muskuļus, sajūti, cik mierīgi un viegli pukst tava sirds. Atslābini vēdera muskuļus, visu laiku elpojot viegli un dziļi. Sajūti, kā atspriegojas iegurņa muskuļi un kā relaksācijas radītais siltums izplatās pa taviem gurniem, virzās uz ceļgaliem, tad lejup pa stilbiem un nonāk pēdās un kāju pirkstos. Sajūti, kā atslābums un siltums ieplūst kāju pirkstgalos.

Turpini elpot lēni un dziļi, izbaudot šo pilnīgās relaksācijas stāvokli.

Pēc pāris minūtēm vari sākt skaitīt no 1 līdz 5 un atmosties vai ari izpildīt vizualizācijas vingrinājumu. (Sk. 6. nodaļu “Vizualizācijas spēks”.)

Vienmēr noslēgumā skaiti no 1 līdz 5. Kad būsi nonācis līdz skaitlim 5, tu pilnībā pamodīsies un jutīsies

daudz atbrīvotāks un pozitīvāk noskaņots nekā pirms tam.

Radi alfā tādu dzīvi, kādu sev vēlies

Kad būsi iemācījies nonākt alfā, tu vari sākt izmantot šo stāvokli, lai sasniegtu savā dzīvē vēlamos rezultātus. Parasti šīs prasmes apguvei nepieciešamas trīsdesmit dienas. Sākumā pietiek ar 10 minūšu ilgu vingrināšanos.

Piemēram, tev jāiet uz svarīgu biznesa tikšanos vai darba interviju. Pirms šī notikuma atvēli pāris minūtes, lai ieietu alfā un vizualizētu tikšanos vai interviju pēc iespējas sīkāk. Iztēlojies, ka tikšanās norit tieši tā, kā tu vēlētos. Saskati sevi relaksētu un laimīgu. Iztēlojies, ka izsaki savu viedokli skaidri un draudzīgi. Iztēlojies, ka pārējie dalībnieki ir labvēlīgi noskaņoti pret tevi un pozitīvi reaģē uz taviem izteikumiem.

Vizualizē sekmīgu rezultātu. Tad skaiti līdz 5, atver acis un apgalvo, ka esi pilnībā atmodies un jūties lieliski. Pēc vingrinājuma pabeigšanas sāc veikt savus ierastos dienas darbus. Garantēju, ka būsi pārsteigts, cik bieži tavas tikšanās vai intervijas noritēs tieši tā, kā tu tās būsi vizualizējis alfas stāvoklī.

Nu, vai tas nav brīnišķīgs paņēmiens!

Izvairies no negatīvām ietekmēm alfā

Ir loģiski, ka mēs instinktīvi jūtam vēlmi izvairīties no negatīvām situācijām vai negatīvi noskaņotiem cilvēkiem, kad mēs esam relaksēti. Iespējams, ka cēlonis (pat ja mēs nevaram to precīzi formulēt) ir tas, ka šādos brīžos mēs esam daudz jūtīgāki un uzņēmīgāki pret jebkura veida ietekmi.

Varētu teikt, ka ir dažāda līmeņa cilvēki tādi, kas nomāc tevi un samazina tavu enerģiju, tādi, kuri ir

GO

vienā līmenī ar tevi un ar kuriem kopā tu jūties labi, un vēl tādi, kas atrodas augstākā līmenī nekā tu un iedvesmo tevi. Kad esi īpaši relaksējies, ļoti ieteicams būt kopā ar cilvēkiem, kas ir tavā vai augstākā līmenī.

Dabas dziedinošais spēks

Vairākums cilvēku instinktīvi vēlas atrasties dabā, kad viņi grib atpūsties un atslābināties. (Sk. 14. nodaļu “Dabas spēks”.) Tas ir tāpēc, ka daba mums viegli un bez piepūles var palīdzēt ieiet alfā. Turklāt mierpilnie psiholoģiski dziedinošie zaļie toņi, ko mēs redzam, staigājot pa mežu, vairo dziļas relaksācijas izjūtu.

8. nodaļa Koncentrēšanās spēks

Vai tu zini, ko vēlies?

Un kā to panākt?

Daudzi cilvēki to nezina.

Viņi ne tikai nezina, ko vēlas, bet arī tad, ja to saprastu, viņi nezinātu, kā to panākt.

Zināt, ko vēlies, un sasniegt to var koncentrējoties. Būtībā viss Visums tādā mērā, kā tas attiecas uz mums, ir saistīts ar koncentrēšanos.

Kas tad ir koncentrēšanās?

Vebstera enciklopēdiskajā nesaīsinātajā vārdnīcā šis termins definēts kā “degpunkts (..) skaidri un precīzi noteikts attēla stāvoklis, pievilkšanas, uzmanības vai darbības galvenais punkts (..) spēja koncentrēties, piemēram, koncentrēt savas domas (..)’n .

Kāpēc lielākajai daļai cilvēku tik lielas grūtības sagādā koncentrēšanās? Kāpēc ir tik grūti koncentrēt savas domas uz izvēlēto mērķi?

Godīgi sakot, es nezinu, jo ikvienam piemīt spēja koncentrēties.

Ikviens spēj koncentrēties

Patiesībā koncentrēšanās uz mērķi ir visvieglākais darbs pasaulē. Koncentrēties nozīmē vienkārši pievērst savu uzmanību un sakopot domas kaut kam. Vispār jau mēs visi esam lieli eksperti šajā jomā, jo tieši to mēs darām, kad apspriežam kādu tēmu.

Ņemsim, piemēram, hipohondriķus. Lai gan viņi parasti negūst “lielos rezultātus” savā dzīvē, viņi tomēr ir koncentrēšanās lietpratēji. Diemžēl sev par nelaimi viņi iedzimto koncentrēšanās spēju izmanto tikai savām vainām un kaitēm, nevis pavērš savas apziņas rentgenstaru uz augstāka mērķa neatlaidīgu īstenošanu. Ja hipohondriķi varētu kļūt tikpat mērķtiecīgi, domājot par labsajūtu…

Koncentrēšanās jeb mērķtiecīgums šī vārda pozitīvajā nozīmē ir katra izvēle. Vai tad tu nevēlētos kontrolēt savu likteni, nevis ļaut, lai tevi vada haotiskas domas? Tieši tas notiek, kad izmantojam savu koncentrēšanās spēju negatīvā veidā. Kad esi sācis apzināties, kā darbojas tava apziņa, vari to likt lietā un iemācīt sevi izmantot koncentrēšanās spēju, lai radītu un sasniegtu savā dzīvē to, ko vēlies.

Tātad izlem pats.

Un saproti, ka koncentrēšanās ir atkarīga no apzinātas izvēles.

Koncentrēšanās tu “iekodies” ar zobiem konkrētajā situācijā, virzi apziņu pa noteiktu maršrutu, “apauj” tūrista zābakus ceļam, lai cik tāls un grūts tas arī būtu, un neatlaidies, līdz Visums dod tev to, ko esi vēlējies.

Ja tu “paņem zobos” šo situāciju un “iekodies” tajā pietiekami stipri, ja nolem, ka šis “pīrāgs debesīs” absolūti un viennozīmīgi ir tavējais tieši šeit, tieši tagad, šajā brīdī, ja tu šo lēmumu pasludini visos savas apziņas stūrīšos, ja domās un darbos apliecini, ka neatkāpsies, līdz tas notiks… tam vienkārši ir jānotiek. Visums darbojas šādi:

apzināšanās iekšējā līmenī =

= apliecināšana ārējā līmenī.

Tāpēc es lūdzu tev: izproti ši vienkāršā mehānisma nākotnes iedarbību. Pamēģini saprast pilnībā un izjust prieku, ko rada šī atziņa. Ja pareizi izpratīsi šo mehānismu, apjēgsi, ka itin viss, ko vēlies (lai kas tas arī būtu), jau ir tavs.

Tas ir tikpat viegli kā apēst kūciņu.

Vēl viens moments: neizšķied ne sekundi sava laika šaubām vai bažām. Jo mazāk “degvielas” atvēlēsi šaubām un bažām, jo labāk. Tas ir ļoti svarīgi. Šaubas un bažas vājina koncentrēšanos un rada pretestību tavam enerģijas strāvojumam.

Padomā par to… Kāda ir mērķtiecības īstā nozīme? Mērķtiecība ir pilnīgs šaubu trūkums. Mērķtiecība ir pilnīga un absolūta nodošanās savam mērķim. Mērķtiecība ir absolūta ticība, ka Visums tevi apgādās, jo šādi Visums darbojas.

Dīpeks Čopra savā grāmatā “Nemirstīgais ķermenis, neierobežotais prāts” raksta: “Kad tu saproti, ka tiec droši noturēts šajā nemainīgajā ietvarā, rodas brīvās gribas prieks. Tu nevari īstenot brīvo gribu, ja baidies, ka tā nesīs nedrošību, negadījumus un postu. Tas, kurš dzīvo vienotībā*, pieņem katru izvēli vispārējās struktūras ietvaros. Ja izvēlies A, lauks izlieksies, lai pieskaņotos tev; ja izvēlies B, lauks pieskaņosies tam, pat ja B ir A pretstats. Šajā laukā tiek pieņemtas visas iespējamības, jo, pēc definīcijas, lauks ir iespējamību stāvoklis.”2

Tāpēc izproti, kā darbojas tava apziņa un kā darbojas Visums, un nešaubies. Neļauj ne mazākajam nedrošības zibsnim parādīties uz tā lielā ekrāna tavā galvā, ko sauc par apziņu, pat ne uz sekundi. Tā vietā uzkurini sevi līdz ticības baltkvēlei. Atbalsti savu koncentrēšanos un mērķtiecību ar ticības emocionālo spēku.

* Ar Visumu. Tulk. piez.

Pilnīgi un nopietni nododies izvēlētajam, vienalga, vai tas ir cilvēks, nodoms, pārliecība vai mērķis. Varbūt nauda, laulība vai tikai jauns kurpju pāris. Tad sāc atbilstoši rīkoties un uzskati to par paveiktu…

Mērķtiecība ir karotāja lūgsna, kas vērsta uz sevi.3

STJUARTS VAILDS

Kāpēc tas tā notiek? Tāpēc, ka šādi darbojas Visums. Neviens nespēj izskaidrot, kāpēc. Bet, kā es teicu šīs grāmatiņas sākumā, mēs, cilvēki, tagad sākam izprast šos mehānismus un mūsu apziņas virzībā notiek lielas izmaiņas. Einšteina relativitātes teorija, jaunā kvantu fizika, atziņa, ka matērija un enerģija ir savstarpēji aizstājamas, daudzos cilvēkos radījušas aizvien dziļāku sapratni, ka mēs esam tādi, kā par sevi domājam, un ka Visums atbilstoši reaģē uz jebkurām mūsu domām. Tātad mēs nepārtraukti kļūstam par tādiem, kā domājam kļūt. Tā kā Visums vienmēr atstaro mūsu domas uz mums, mēs piesaistām savā dzīvē to, par ko domājam, ko deklarējam, apgalvojam un uz ko koncentrējamies.

Runājot Emita Foksa vārdiem: “Līdzīgs piesaista līdzīgu.”4

Vai, kā saku es: “Tu saņem to, ko domā, ka saņemsi. ”

Lai atrastu savu mērķi, atbrīvojies no visa vecā

Izklausās lieliski, tu teiktu, bet, ja es nezinu, uz ko gribu koncentrēties? Skaidrs, ka ir grūti izmantot savu koncentrēšanās spēku, lai sasniegtu iecerēto, ja nezini, kāda ir tava iecere.

Labs paņēmiens, lai noskaidrotu, ko tu patiešām vēlies, ir atbrīvoties vai atmest to, ko negribi. (Sk. 4. nodaļu “Atbrīvošanās spēks”.)

Citiem vārdiem sakot, tu esi uzdevis sev jautājumus: “Kāda ir mana misija dzīvē? Kāds ir mans sapnis? Kāds ir dievišķais plāns manai esamībai uz Zemes?” Un atbilde tev ir absolūti neskaidra.

Ja situācija ir tāda, ja tu patiešām nezini, ko gribi darīt, ko sasniegt vai kāds gribi kļūt, tev jāsāk attīrīt “spēles laukumu” un jārada skaidrība savā dzīvē, atmetot itin visu, par ko esi pilnīgi pārliecināts, ka to negribi.

Atbrīvojies no mantām, vietām, situācijām, cilvēkiem, apstākļiem un attiecībām, kas tevi vairs neinteresē. Vienkārši svētī tos ar mīlestību un atmet. Radi ap sevi jaunu, tukšu telpu. Ļauj, lai tavā dzīvoklī, mājā, attiecībās un dzīvē kopumā ieplūst svaiga gaisa strāva. Es galvoju, ka tad sāks notikt interesantas lietas.

Sastādi sarakstus

Sarakstu sastādīšana ir ļoti labs paņēmiens, kā noskaidrot to, kas tev ir svarīgs. Saraksts palīdzēs tev saprast, ko tu patiešām gribi. Turklāt sarakstu sastādīšana ir labs paņēmiens, kā sākt koncentrēties uz saviem mērķiem.

Iesākumam es iesaku izmantot Triju sarakstu metodi, kas būs aprakstīta turpmāk. Tā tiešām ir ļoti vienkārša, bet, pirms sākt, es gribu uzsvērt, ka tu neveic šo vingrinājumu neviena cita labā. Tu to dari pats sev. Neviens cits nelasīs to, ko uzrakstīsi, tāpēc esi godīgs pret sevi. Kad sāksi rakstīt, neaizmirsti, ka vienmēr vari mainīt savas domas. Tas ir nepārtraukts izaugsmes process. Ja tu šodien uzraksti ko tādu, kam jau rīt nepiekrīti, vienkārši nomaini to. Tu vari sastādīt

tik daudz sarakstu, cik vien vēlies. Tu vari tos mainīt, rediģēt, pārveidot, izmest visus ārā un sākt no jauna vienalga kurā dienā, ja vēlies. (Tā nemaz nav slikta pieeja, ja neesi ticis skaidrībā par saviem patiesajiem mērķiem.)

Šis vingrinājums ir domāts tev. Šis vingrinājums ir vienkārša praktiska darbība. Saraksti domāti tikai tavām acīm, tāpēc glabā tos citiem nezināmā vietā!

Triju sarakstu metode

1.   Tavs atbrīvošanās saraksts.

Vispirms uzskaiti visu, ko tu savā dzīvē noteikti nevēlies. Mini lietas, cilvēkus, psihiskus stāvokļus un attieksmes, emocijas, attiecības un situācijas darbā. Neesi izvairīgs un neizlēmīgs. Neuztraucies par to, ko citi varētu padomāt par tavu Atbrīvošanās sarakstu. Vienkārši uzraksti visu, no kā gribētu tikt vaļā savā dzīvē. Uzskaiti visu, kas, pēc tavām domām, nepalīdz sasniegt tavu Augstāko Labo. Nav svarīgi, ja kāds cilvēks vai lieta iepriekš tev bija ļoti nozīmīga. Atceries atbrīvošanās nenozīmē, ka tev kāds vairs nepatīk vai ka tu kaut ko nosodi. Tas, kas līdz šim tev palīdzēja, taču var pārstāt būt noderīgs. Tāpēc svēti to ar mīlestību un atbrīvojies no tā.

Sava Atbrīvošanās saraksta beigās uzraksti atbrīvošanās vai svētības apgalvojumu. Tas varētu būt šāds es tagad savā dzīvē brīvprātīgi un pilnībā atbrīvojos no visa minētā. Es dodu savu svētību šiem cilvēkiem un situācijām ar mīlestību un atbrīvojos no tiem. Es atspriegojos, atbrīvojos un ļauju jums visiem iet pretim jūsu Augstākajam Labajam.

2.   Tavs vēlmju saraksts.

Šajā sarakstā jāuzraksta viss, ko tu vēlētos īstenot savā dzīvē. Nebaidies uzskaitīt itin visu, ko gribi, ikvienu savu vēlmi. Neraksti to, ko, pēc tavām domām, citi uzskatītu par nepieciešamu tev. Neraksti to, ko, tavuprāt, citi atzītu par pareizu vai pieņemamu tev. Šajā sarakstā vajag minēt tikai to, ko tu patiešām vēlētos īstenot savā dzīvē. Vai esi pārliecināts, ka tas ir viss, ko vēlies? Vai tikai tu nevēlies vēl kaut ko? Neraizējies par to, kā tavas slēptākās vēlmes izskatās salīdzinājumā ar to, ko, tavuprāt, vēlas citi. Tas, ko vēlas citi, ir viņu darīšana. Tas, ko vēlies tu, ir tava izvēle, jo tā ir tava dzīve. Nebaidies uzrakstīt ko tādu, kas tev liekas absolūti “traks” vai pašreiz grūti sasniedzams. Ja tu to gribi, uzraksti to. Kā jau es teicu, tas ir intīms saraksts, paredzēts tikai tavai zināšanai. Šī saraksta mērķis ir dot tev ko tādu, ar ko strādāt, un palīdzēt tev koncentrēties un pilnveidoties. Iztēlojies, ka esi tēlnieks un veido māla gabalu, kas būs tava dzīve. Un neaizmirsti, ka tu nevienam pašam nerādīsi šo mākslas darbu (sarakstu). Tas ir tavs slepenais “rotaļlaukums”. Tad pajautā sev kāpēc es neuzrakstu visu, ko patiešām vēlos? Vai tāpēc, ka baidos, ka neesmu pelnījis to, ko patiešām vēlos?

Šī saraksta beigās uzraksti apgalvojumu, piemēram: es dodu svētību savām vēlmēm ar augstāko mīlestību un zinu, ka tagad Visums sāk īstenot to, kas paredzēts manam Augstākajam Labajam. Labais vienam ir Labais visiem.

3.   Tavs pateicību saraksts.

Visbeidzot, lai šiem sarakstiem radītu papildu kontekstu un palīdzētu tev aptvert, cik labi jau

tagad viss risinās tavā dzīvē, es iesaku beigt šo vingrinājumu, uzrakstot sarakstu par visu to, par ko tu jūties pateicīgs. Citiem vārdiem, piemini, cik daudz Visums jau tev ir devis, to bagātību, kas jau ir tavējā. Tas ir interesants vingrinājums, jo, sākot to sastādīt, tu redzēsi, ka tavs pateicību saraksts kļūst aizvien plašāks. Jau ieskatīšanās šajā sarakstā tev noteikti liks justies labākam un laimīgākam nekā agrāk. Turklāt pateicības izteikšanai un dziļas atzinības izjūtai piemīt maģiskā spēja atvērt tavu sirdi un piesaistīt vairāk Labā tavā dzīvē.

Kā Napoleons Hills man palīdzēja

Kad es biju vientuļā māte ar trim apgādājamiem bērniem, man palīdzēja Napoleons Hills. Tolaik man nebija naudas un arī iespēju, kā naudu nopelnīt. Tomēr es biju pārliecināta, ka šī situācija mainīsies. Es jutu, ka man ir talants un spējas pelnīt naudu. Mana galvenā problēma bija tāda, ka es nezināju, ar ko sākt. Man bija vajadzīgs konkrēts līdzeklis vai plāns, kas parādītu, kādi praktiski paņēmieni jāveic, lai gūtu kontroli pār savu dzīvi un finanšu lietām. To es atradu vienā no sākotnējām klasiskajām “pašpalīdzības” grāmatām: “Domā un kļūsti bagāts”, kuras autors ir Napoleons Hills.

Iedvesmojies no stāsta par ievērojamo amerikāņu multimiljonāru Endrū Kārnegiju, kurš no skrandaiņa bija kļuvis par bagātnieku, Hills sāka dziļi pētīt panākumiem bagāto cilvēku dzīvi, lai atklātu noslēpumus, uz ko balstās viņu apbrīnojamie sasniegumi. Kā gan šie bieži vien zemas izcelsmes un/vai trūcīgi cilvēki spēja iegūt tādu milzu bagātību un varu?

Grāmatā “Domā un kļūsti bagāts” aprakstīti daudzi no šo cilvēku noslēpumiem un paņēmieniem, arī vēlmes, ticības, neatlaidības, plānošanas, organizēšanas loma un tādas apziņas vadības metodes kā pašsuģestija vai vizualizācija, kolektīvās apziņas grupas (sk.

18.    nodaļu “Draugu spēks”) un citas.

Savā grāmatā Hills raksta: “Ikviens cilvēks, kurš sasniedz vecumu, kad viņš saprot, kam domāta nauda, vēlas to iegūt. Vienkārša vēlēšanās nenesīs bagātību, bet kvēla vēlme būt bagātam kopā ar uzskatu, kas kļūst par apsēstību, kuras rezultātā tiek izstrādāti plāni, kā un ar kādiem līdzekļiem iegūt bagātību, noteikti atnesīs bagātību.”5 Tikai plāni, balstīti uz neatlaidību, nedrīkst pieļaut neveiksmes iespēju.

Šeit es pilnā apjomā citēšu Napoleona Hilla vingrinājumu, kas pamudināja mani sākt darboties.

Seši veidi, kā vēlmes pārvērst zeltā

Metode, ar kuras palīdzību vēlmi iegūt bagātību var pārvērst tās finansiālajā ekvivalentā, sastāv no sešiem praktiski īstenojamiem posmiem.

Pirmais apziņā nosaki precīzu naudas summu, ko tu vēlies. Nav pietiekami vienkārši pateikt: “Es gribu daudz naudas.” Konkretizē šo summu.

Otrais izlem konkrēti, ko tu grasies dot pretī par to naudu, ko vēlies. (Nav reāli “dabūt kaut ko par velti”.)

Trešais nosaki konkrētu datumu, kad esi nodomājis iegūt savā īpašumā naudu, ko tu vēlies.

Ceturtais izstrādā konkrētu plānu savas vēlmes piepildīšanai un sāc to īstenot darbībā tūlīt, vienalga, vai esi tam gatavs vai ne.

Piektais uzraksti īsu un skaidru formulējumu, norādot naudas summu, kuru gribi iegūt, laika termiņu tās iegūšanai, to, ko tu plāno dot pretī par šo naudu, un skaidru plānu, kā domā šo vēlmi īstenot.

Sestais divas reizes dienā skaļi nolasi šo formulējumu pirms iešanas gulēt un pēc pamošanās no rīta. Lasot to, iztēlojies, izjūti un tici, ka tev jau šī nauda pieder.6

Es izmantoju Hilla vingrinājumu ar ievērojamiem panākumiem vairākus gadus. Tā kā sākumā mani līdzekļi bija patiešām necili, es apsēdos un noteikti izlēmu, kādu naudas summu katru gadu vēlos nopelnīt. Tad es konkrēti izplānoju, ko došu pretī. Pēc tam es uzrakstīju minēto formulējumu, uzlīmēju to uz kartona gabala un noliku pie savas gultas. Es to nolasīju skaļi, tikko biju no rīta pamodusies, un tieši pirms gulēšanas vakarā. Tad es aizvēru acis, relaksējos un vizualizēju vēlamos rezultātus pēc iespējas sīkāk. Es redzēju sevi darām plānoto darbu un saņemam pienācīgo atalgojumu, ko biju uzrakstījusi. Es iztēlojos, kā turu banknotes rokā un noguldu naudu savā bankas kontā.

Interesanti, ka katru gadu es nopelnīju tieši tādu naudas summu, kādu es biju deklarējusi šajā formulējumā. Katru gadu es to uzrakstīju no jauna, izvirzot lielākus mērķus un izvērtējot, ko esmu gatava dot pretī, un turpināju rīkoties. Katru gadu es esmu sasniegusi savu mērķi.

Cilvēks spēj sasniegt visu, ko iecer viņa apziņa un kam tā tic.7

NAPOLEONS HILLS

Kad tu šaubies, partrauc

Kad tu sāc mācīties koncentrēšanos un izmantot šo spēju, lai sasniegtu savus mērķus, tu konstatē, ka tavs spēks ir mainīgs. Būs dienas, nedēļas un mēneši, kad tava koncentrēšanās spēja būs liela. Tad pēkšņi tev saprotamu vai nezināmu iemeslu dēļ tu jutīsi, ka tavs spēks pagaist un zudusi spēja koncentrēties.

Kad tā notiek, kad tu zaudē savu koncentrēšanās spēju un nejūties stiprs, kad tev pēkšņi pazūd virziens, vienmēr vislabāk ir apstāties un uz kādu laiku pārtraukt koncentrēšanos. Ja tas ir tavos spēkos, vienkārši nogaidi.

Citiem vārdiem sakot, nedari neko tās ir vislabākās zāles pret pēkšņu koncentrēšanās spējas zudumu. Nekā nedarīšanā, klusumā, iespējams, nepieciešamajā nenozīmīgajā brīdī tev atkal atgriezīsies spēja koncentrēties. (Sk. 13. nodaļu “Klusuma spēks”.)

Tā notiek tāpēc, ka mēs visi esam tik ļoti vērsti “uz ārpusi”. Kad esam aizņemti ar darbiem, mums ir tendence aizmirst, kā funkcionē Visums. Mēs iedomājamies, ka “ārpasaule” ietekmē mūs, kaut gan faktiski tās nemaz tur ārpusē nav. Tieši mūsu iekšējā pasaule ir avots visam, kas notiek “ārpusē”.

Atceries to un, kad situācija šķiet neskaidra, nesaprotama vai sarežģīta, atkāpies, noslēdzies, ieskaties sevī.

Tieši to jau koncentrēšanās spējas zudums tev mēģina pateikt. Tas burtiski kliedz tev atkāpies, paej sāņus! Noej malā, aizej prom no uzmanības degpunkta, atstāj darbības lauku uz brīdi, ielien aukstā dušā, paslēpies un ieskaties sevī. Nosaki, kas tevī notiek, kas ir “izļodzījies” tavā apziņā un/vai ķermenī. Izvērtē, ko tu saki, domā un dari, neveidojot harmoniju ar tuvāko nodomu vai tālāko mērķi. Saproti, kāpēc tevī ir tāda pretestība. Saved sevi kārtībā.

Ja iespējams, neizej no mājas līdz brīdim, kad atgriežas tava koncentrēšanās spēja. Tu vairs nešaubīsies, kad atkal būsi gatavs un spējīgs koncentrēties.

Panēmieni,kā īstenot koncentrēšanos

Ir patiešām daudz paņēmienu, kā koncentrēties. Es aplūkoju vairākas metodes nodaļās “Apgalvojuma spēks”, “Vizualizācijas spēks”, “Uzslavu un svētības spēks” un “Klusuma spēks”. Faktiski varētu teikt, ka visa šī grāmata ir par koncentrēšanās metodēm. Tāpēc, lai ātrāk sasniegtu rezultātus, izvēlies to, kas tev iet pie sirds, un sāc rīkoties.

9.      nodaļa neizpaušanas spēks

Neatdod savu spēku, izstāstot citiem cilvēkiem savus plānus, sapņus, cerības, lūgšanas, vizualizācijas vai apgalvojumus. Nerādi citiem savu “laimes ratu”, dārgumu karti vai sarakstus.

Visas šī spēka iegūšanas metodes ir domātas tikai tev vienam.

Ja tu kaut ko izpaud, atklāj vai parādi, tu izšķied savu enerģiju. Tas notiek tāpēc, ka darbojies neredzamajā pasaulē, vibrāciju līmenī, kur ar tavas apziņas palīdzību patiesībā veidojas dievišķā substance jeb “kvantu buljons”.

Tavam iekšējam darbam nav nekāda sakara ar citiem cilvēkiem.

Tavs iekšējais darbs ir tavs uzdevums.

Tavs iekšējais darbs ir izaicinājums tev.

Tavs iekšējais darbs attiecas tikai uz tevi.

Ja tu stāsti citiem par saviem sapņiem un plāniem, viņu attieksme, komentāri, kritika, ieteikumi (lai cik labvēlīgi tie būtu) atņems tev spēku.

Tāpēc neizpaud savus plānus, vizualizācijas, piezīmes, sarakstus un apgalvojumus.

Pārāk liela runāšana par jebkuru tēmu, ne tikai taviem plāniem, arī izšķiež tavu spēku.

Centies pēc iespējas mazāk runāt.

Saglabā savu koncentrēšanās virzienu.

Patiesībā ir daudz vieglāk koncentrēties, kad nerunā.

Kad esi apmulsis, pārtrauc runāt. Vienkārši klusē.

Kad esi ļoti apmulsis, centies nerunāt pat visu dienu un pavēro, kas notiks. (Sk. 13. nodaļa “Klusuma spēks”.) Tu būsi pārsteigts, kā klusums apskaidro domas.

10.    nodaļa Naudas spēks

Vairākumam cilvēku, ar kuriem es runāju, ir negatīva nostāja pret naudu. Ja tu kādu laiku pavērosi, tad secināsi, ka cilvēki visu laiku runā par naudu. Paši to neapzinādamies, viņi ātri vien atklāj savus uzskatus par naudu un labklājību.

Vairākums cilvēku tic trūkumam.

Daudzi cilvēki tic, ka viņi nekad nebūs pārtikuši.

Daudzi pat tic, ka viņi nav pelnījuši dzīvot labklājībā.

Vai tev bērnībā neteica, ka, piemēram, nauda neaug kokos, nauda ir visa ļaunuma sakne?

Ja tu šos izteikumus iegaumēji, vai tie palīdzēja uzlabot tavu dzīvi? Vai šie uzskati padarīja tevi laimīgu, vairoja veselību un pārticību?

Es esmu ievērojusi, ka bieži vien ir grūtāk runāt ar cilvēkiem par naudu, par viņu attieksmi pret naudu, uzskatiem par naudu nekā par viņu dzimumdzīvi vai citām tā dēvētajām “intīmajām” lietām, tādām kā veselība vai laulāto attiecības.

Kas ir nauda?

Nauda ir vienkārši simbols, enerģijas simbols. Varētu teikt, ka nauda pārstāv mūsu Visuma substanci (matēriju).

Einšteina relativitātes teorija pierādīja substances (matērijas) un enerģijas savstarpējo aizstājamību.

Zinātnieki apgalvo, ka pastāv bezgalīgi substances (matērijas) un enerģijas krājumi un ka Visumā nav substances un enerģijas ierobežojumu vai deficīta. Ja tas tā ir, kāpēc gan mums būtu jāpiedzīvo trūkums?

Nabadzība nelaimes cēlonis

Ne jau nauda ir posta, vardarbības, noziedzības, revolūciju, narkomānijas un nelaimes cēlonis, bet gan nabadzība. Ja dziļāk papētām “sliktās ziņas”, gandrīz vienmēr izrādās, ka tieši nabadzība izraisa vardarbību, noziedzību, postu, narkomāniju un nelabvēlīgas attiecības starp cilvēkiem. Manuprāt, ļoti viegli var secināt, ka

nabadzība ir smaga;

ir grūti būt laimīgam, ja tu esi nabadzīgs; finansiālas problēmas un grūtības rada milzīgu stresu;

finansiālas problēmas un grūtības bieži izraisa nervu sabrukumu; nabadzības rezultātā cilvēki bieži vien kļūst par alkoholiķiem un narkomāniem; nabadzība ir ne tikai nepatīkama, tā ir arī degradējoša;

neviens nevēlas būt nabadzīgs; parasti veseli cilvēki vēlas, lai viņiem būtu pietiekami daudz naudas dzīves labumu baudīšanai.

Ja tu esi godīgs pret sevi, tev jāatzīst, ka tā ir patiesība. Mums visiem ir dziļa vēlme baudīt šī bezgalīgā Visuma svētību un pārpilnību, kaut gan vairākums no mums ir audzināti ar pārliecību, ka bagātība ir apgrēcīga. Ja atzīsim, ka dzīvojam pārpilnā Visumā, kāpēc gan nebūtu jābauda Labais, ko Visums varētu mums dot?

Attieksme pret naudu

Tā kā mūsu attieksmes valda pār mūsu dzīvi, attieksme pret naudu nosaka, vai mēs dzīvojam trūkumā vai aizvien pieaugošā labklājībā. Vai tu svēti savu naudu? Vai tu izsaki pateicību par to svētību, kas tev jau ir? Vai tu domā, ka esi pelnījis pārticību? Ja ne, tad kāpēc? Vai tu tici, ka Visumā visa ir vairāk, nekā nepieciešams katram no mums?

Koncentrējies uz pārticību

Koncentrējies uz pārticību, un tavi ienākumi pieaugs. Tā kā mēs faktiski vienmēr parādām to, kam mēs pievēršamies savā apziņā, koncentrējoties uz pārpilnību un jūtot, ka esam to pelnījuši, priecīgi pieņemot un slavējot naudu, kas mums jau ir, mēs automātiski piesaistām sev vēl vairāk naudas.

Apziņas likums skan līdzīgs piesaista līdzīgu.1

BMITS FOKSS

Vairākums cilvēku izmanto savstarpējās pievilkšanās likumu, lai izdarītu tieši pretējo paliktu nabadzīgi. Paši to neapzinoties, viņi koncentrējas un rada nabadzību savā dzīvē, žēlodamies par naudas trūkumu, augstajiem nodokļiem, dzīves dārdzību, valdības politiku, lielo bezdarbu utt.

Izmaini savu naudas programmu

Ja vēlies mainīt savu dzīvi, beidz runāt par trūkumu. Atsakies ieklausīties cilvēkos, kas sūdzas par trūkumu. Nepiedalies sarunās par trūkumu. Nedomā

negatīvi par savu finansiālo stāvokli, naudu bankas kontā vai parādiem.

Tā vietā, lai gaustos par saviem parādiem, izmēģini šādu pieeju. Uzskati ikvienu rēķinu, kas iemests tavā pastkastītē, par zīmi, ka kāds tev ir uzticējies. Kāds pilnībā uzticējās tev un ticēja tavai spējai apmaksāt šīs preces un pakalpojumus, un deva tev šīs lietas, pirms tu par tām samaksāji! Vai tā nav liela uzticēšanās? Īstenībā tev būtu jāsvēta visi šie rēķini, jo tie ir simbols tavai spējai samaksāt par itin visu, kas tev pašreiz pieder!

Pārskati savu attieksmi

Tas taču ir tik ļoti vienkārši. Tā kā tava nauda ir Visuma pārpilnības simbols, ir ļoti svarīgi sakārtot savu attieksmi pret naudu.

Neaprobežojies tikai ar nemainīgiem ienākumiem. Atceries mēs visi dzīvojam bezgalīgā Visumā, tātad pārpilnība var nākt pie tevis no dažādiem avotiem. Esi atvērts jauniem piegādes kanāliem. Apzinies, ka tavs Labais var nākt no zināmiem un nepazīstamiem avotiem. Apgalvo katru dienu, ka tavs Labais pieaug un atrodas ceļā pie tevis. Apgalvo katru dienu, ka tu pašreiz esi atvērts būtiskam sava labklājības līmeņa pieaugumam. Saki “jā” jaunam Labajam savā dzīvē.

Piemēram, deklarē pats sev.

Es esmu atvērts un ar atsaucību uztveru aizvien lielāku pārticības pieaugumu.

Visums tagad man sniedz bagātīgu nodrošinājumu.

Man atveras jauni finansiālie kanāli.

__________ (norādi konkrētu naudas summu) tagad

nāk pie manis, un es to pieņemu ar prieku.

Lieli naudas krājumi tagad plūst uz manu bankas kontu. Es esmu atvērts lielam manu finansiālo ienākumu pieaugumam un pateicos par to.

Es tagad izsaku pateicību par aizvien pieaugošo pārticību. Kad es svētīju un slavēju savu bagātību, tā pieaug.

Vizualizē pārticību

Tu vari izmantot vizualizācijas spēju, lai palielinātu arī savus ienākumus. Tā kā domas un tēli, kas nepārtraukti pastāv apziņā, ir mūsu dzīves plāni, kurus mēs radām zemapziņā, itin viss, ko iztēlojamies vai vizualizējam konsekventi, kļūst par realitāti. Viens no veidiem, kā radīt pārpilnību savā dzīvē, ir vizualizēt to katru dienu. (Sīkāk par vizualizācijas metodēm sk. 6. nodaļā “Vizualizācijas spēks”.)

Atslābinies, kā aprakstīts 7. nodaļā “Alfas spēks”, un tad vizualizē vai iztēlojies pēc iespējas sīkāk savu kāroto pārticību.

Ņemsim vienu piemēru. Teiksim, tu esi nekustamo īpašumu mākleris un šomēnes gribi pārdot trīs mājas.

No šī darījuma tu nopelnīsi____________ (norādi precīzu

skaitli) komisijas naudu. Vizualizē tagad (tieši šobrīd), kā tu sekmīgi pārdod katru no šīm mājām. Iztēlojies sīki katru māju, cilvēkus, kuri to pirks, precīzu laiku, kad pārdošana notiks. Iztēlojies, kādi izskatās pircēji. Iedomājies, kādu prieku viņi izjūt, atrodot savu sapņu māju. Redzi sevi vedam viņus uz tavu biroju un vērojam, kā viņi paraksta dokumentus. Iedomājies precīzu naudas summu, par kuru tiek pārdota katra māja. Iztēlojies precīzi, cik liela ir komisijas nauda. Iztēlojies, kā tu saņem naudu un noguldi to bankas kontā. Izjūti prieku par to, ka tagad tavā bankas kontā ir

__________ (norādi precīzu summu). Vienkārši izbaudi

šo izjūtu. Tad iztēlojies, kā tu tērēsi šo naudu: ko uzlabosi savā dzīvē, ko nopirksi, uz kurieni aizbrauksi u.c.

Neesi pārāk pieticīgs vai negausīgs

Veicot šo vizualizācijas vingrinājumu, ir svarīgi vizualizēt to, kas ir atbilstošs tev. Taviem domtēliem nav jābūt pārāk pieticīgiem, bet tie nedrīkst būt ari pārāk ekstravaganti salīdzinājumā ar tavu pašreizējo situāciju. Tev jājūtas adekvātam savās vizualizācijās un iederīgam tajās. Citiem vārdiem sakot, tev jāspēj psiholoģiski pieņemt savus domtēlus un justies emocionāli labi kopā ar tiem, naudas summu un situācijā, ko tu vizualizē.

Lai iegūtu vislabākos rezultātus, atkārto šo vizualizācijas vingrinājumu katru dienu 30 dienas pēc kārtas. Kad tu tikko sāc apgūt šo metodi, labāk kādu laiku pievērsties vienam un tam pašam mērķim un vizualizēt vienu iznākumu. Kad tu kļūsi prasmīgāks un piedzīvosi, kā rezultāti izpaužas tavā dzīvē, tu varēsi biežāk mainīt savus domtēlus atbilstoši savām mainīgajām vajadzībām un dažādajām situācijām.

Uzvedies kā pārticis cilvēks

Kad tu sāc atmest savu negatīvo attieksmi pret pārpilnību un sāc par naudu domāt citādi, piemēram, vizualizējot būtisku lēcienu savā pārticības līmenī, ir laiks sākt arī izturēties atbilstoši šai nostājai.

Ar to es gribu teikt tā kā Visums ir pārpilns, ir laiks koncentrēties uz to pārpilnību, kas tavā dzīvē jau ir. Neaizmirsti tas, uz ko koncentrējies, pieaug. (Sk. 8. nodaļu “Koncentrēšanās spēks”.) Uzvedies kā pārticis cilvēks. Uzģērb savas vislabākās drēbes, kad ej iepirkties vai uz tikšanos, nevis taupi tās nākotnei, pat ja tev ir tikai daži dārgi apģērba gabali.

Ir svarīgi negaidīt rītdienu, lai baudītu to bagātību, kas tev jau tagad ir. Jau pašreiz izbaudot pārticības izjūtu un sapošoties, tu savā dzīvē piesaisti vairāk pārticības.

Labi ir arī priecāties par bagātību, ko tu redzi sev apkārt, arī tad, ja tā nav tavējā. Sāc staigāt pa dārgiem veikaliem vai restorāniem, vienkārši lai izbaudītu naudas gaisotni. Ja tu sāc vizualizēt savu ienākumu pieaugumu, tev jājūtas komfortabli greznākos apstākļos salīdzinājumā ar tavu vidi. Saproti fakts, ka citi cilvēki ir bagāti, ir zīme tam, ka Visumā ir bagātības pārpilnība. Tev jājūtas iepriecinātam, zinot ja citi cilvēki var būt bagāti, arī tu tāds vari būt.

Neapskaud citu cilvēku bagātību, jo tu, izjūtot skaudību, faktiski pieņem trūkumu. Tava skaudība ir zīme, ka tu pa īstam netici tam, ka esi pelnījis pārpilnību vai ka pastāv pietiekami daudz bagātības, kas domāta tev.

Vai tu esi šokēts?

Daudzi šo jauno attieksmi pret pārpilnību, bagātību, labklājību un naudu, pirmo reizi dzirdot, uzskata par šokējošu. Bieži tas ir tāpēc, ka vairākums no mums ir audzināti saskaņā ar uzskatu, ka naudai piemīt kaut kas apgrēcīgs. Analizējot sīkāk, vairākums cilvēku jūtas atviegloti, kad viņi patiešām aptver tā kā mēs dzīvojam bezgalīgā Visumā, tiesības uz pārpilnību ir ikvienam no mums jau no pašas dzimšanas. Šī atziņa nozīmē arī to, ka ikvienam ir lielāki krājumi, nekā nepieciešams. Tas ir ļoti svarīgi, jo neviens negrib apzināties, ka viņa labklājība vai peļņa kādam citam rada zaudējumus.

Visbeidzot, mēs saprotam, ka patiešām vēlamies pārpilnību un pārticību visiem cilvēkiem uz Zemes un ka vienīgais apgrēcīgais naudas aspekts ir tās trūkums un uz nabadzību orientētā apziņa, ko mūsdienās tik daudzi parāda savā ikdienas dzīvē.

11.   nodaļa Došanas spēks

Itin viss Visumā nemitīgi mainās. Nekas nav statisks, nekas nepaliek nemainīgs uz mūžiem. Būtībā vienīgais, kas nekad nemainās, ir pati mainība.

Pat ja mēs gribētu iedomāties sevi kā stabilus un nemainīgus, šādas domas un runas rada mūsu sīkais ego, lai padižotos. Faktiski mūsu ādas, kaulu, vēdera, sirds, plaušu un smadzeņu atomi un šūnas nemitīgi izzūd, un to vietā tikpat ātri veidojas jauni atomi un jaunas šūnas. Mūsu āda atjaunojas katru mēnesi, jauna kuņģa iekšpuse veidojas ik pēc katrām piecām dienām, ik pēc sešām dienām mums atjaunojas aknu šūnas, un pat mūsu šķietami cietais skelets tiek pilnībā nomainīts reizi trīs mēnešos. Viena gada laikā 98 % no mūsu ķermeņa atomiem tiek aizstāti ar jauniem.

Tomēr, par spīti šai nepārtrauktajai plūsmai, mēs esam mūžīgas būtnes nemitīgas mainības okeānā. Mēs esam gaismas simfonijas, kas iemiesojušās ķermeņos, kuri sastāv no sīksīkām ļoti kustīgām enerģijas daļiņām. Nav nekā nemainīga nedz mūsos, nedz mūsu apkārtnē, nedz mūsu planētā.

Itin viss nepārtraukti plūst.

Itin viss mainās.

Itin viss, kas rada pretestību šai nepārtrauktajai mainībai, izraisa problēmas.

Jebkura slimība būtībā ir aizsprostojums.

Jebkura izdziedināšana būtībā ir aprite.

Došana ir cirkulācijas process

Tādēļ ir tik svarīgi dot. Došana ir cirkulācija, universāls līdzeklis nevis citiem, bet mums.

Došana ir apgalvojums, veids, kā paziņot, ka saprotam Visuma iedabu.

Dod, un tu saņemsi pretī.

Paver ceļu veselībai, bagātībai un laimei

Cilvēki, kas krāj un vāc nevajadzīgas lietas, cilvēki, kas ir skopi un baidās tērēt savu naudu vai slēpj naudu seifos un slepenos bankas kontos, cilvēki, kas izturas privātlpašnieciski pret saviem bērniem, draugiem vai mīļotajiem, tie visi pretojas Visuma dabiskajai kārtībai nemitīgam plūdumam un mainībai.

Tā kā mēs dzīvojam šīs milzu enerģijas plūsmas ieskauti un esam tikai kanāli, pa kuriem plūst enerģija, varam būt veselīgi, laimīgi, pārticīgi, produktīvi tikai tad, kad dodam un saņemam bez piespiešanas. Kad vispār nedomājam par došanu un saņemšanu, bet vienkārši to darām, jo tāda ir dzīves iedaba, mēs atrodamies saskaņā ar Visumu. Cirkulācija ir lietu dabiskā kārtība.

Faktiski mums jau itin viss ir dots: dzīvība, gaiss, ūdens, vecāki, ķermenis, pārtika, šī planēta un cilvēki mums apkārt. Tad kāpēc gan jāmēģina kaut ko paturēt…, ja mums jau ir viss? Kāpēc jāpretojas plūdumam? Protams, mēs to darām tāpēc, ka baidāmies baidāmies, ka kaut ko pazaudēsim, ka mums kaut kā nebūs pietiekami daudz. Bet šīs bailes ir tikai ilūzija.

Tās rodas no būtiska sapratnes trūkuma par Visuma iedabu. Reiz tu atceries savu patieso izcelsmi un aptver, ka tev jau ir viss un tu vari pārtraukt baidīties.

Tātad, ja pastāv kādas problēmas un tu vēlies justies labāk, sāc dot tūlīt pat! It sevišķi tad, ja tev šķiet, ka tavā dzīvē viss ir samudžinājies, tad, kad esi saslimis vai tev trūkst naudas, ir laiks sākt dot. Došana atkal atvērs kanālus. Došana likvidēs aizsprostojumu. Došana liks enerģijai nepārtraukti apritēt un plūst. Došana atkal atvērs durvis, lai tu varētu saņemt, jo tev ir jādod, lai saņemtu, tāpat kā dabā, vispirms ir jāiesēj, lai varētu novākt ražu. Tāds ir universālais likums. Kad tu nedod vai nesēj, tu nevari novākt ražu.

Ir tik daudz veidu, kā dot

Došana ir ticības apliecinājums. Došana apstiprina, ka tu apzinies bezgalīgais Visums ir visas dzīvības īstenais avots un tu esi vērtīgs šī bezgalīgā Visuma bērns, kurš cer saņemt visu svētību un pārpilnību, ko nodrošina Visums.

Tu vari dot

laiku

naudu

mantu

uzslavas un svētību sapratni

Un tu vari dot

garīgām vai reliģiskām organizācijām cilvēkiem, kas dod tev garīgu iedvesmu un ievirzi

organizācijām, kas strādā miera vai vides aizsardzības labā

labdarības, humanitārām vai kultūras organizācijām

citiem cilvēkiem

pats sev

Desmitā tiesa

Desmitās tiesas došana ir sena reliģiska prakse, kad desmitā daļa no ienākuma tiek atdota reliģiskai un/vai garīgai grupai, organizācijai vai baznīcai, kas dod tev garīgu iedvesmu un ievirzi. Desmitā tiesa ir laika pārbaudi izturējusi sistēma un simbols uzticībai vai ticībai Dieva spēkam vai Bezgalīgajam Visumam, kas nodrošina mūs ar itin visu. Atdodot desmito daļu no mūsu ienākuma sākotnējam izcelsmes avotam, mēs atveram kanālus, lai saņemtu no šī avota. Mēs aizvācam šķēršļus un atkal panākam, ka sākas cirkulācija.

Noslēpumainais desmitās tiesas spēks radīt pārticību ir kļuvis par leģendu. Daudzas garīgas grāmatas stāsta par desmitās tiesas nozīmīgumu. Ja uzmanīgāk papētīsi izcilu cilvēku un slavenu miljonāru dzīvi, atklāsi, ka daudzi ir bijuši un ir desmitās tiesas devēji.

Es iesaku desmito tiesu arī kā veidu, lai iedibinātu garīgu mieru un līdzsvaru tavā dzīvē. Kad tu dalies, tevī rodas iepriekš neizjusts miers. Tu jutīsies savienots ar visas dzīvības lielāko avotu, un tavā dzīvē brīnumainā kārtā parādīsies jaunas svētības un jauna Laba darīšana. Tu dod desmito tiesu savam Augstākajam Labajam, un nevienam tas nav jāzina. (Sk. 9. nodaļu “Neizpaušanas spēks”.) Un atceries, ka tev jāuztur virzība un jādod desmitā tiesa regulāri (piemēram, katru mēnesi) vienam garīgam skolotājam vai garīgai organizācijai,

neprātojot par to, kā nauda tiks izlietota. Vienkārši uzticies Visumam. Uzticies dzīvei. Ļauj, lai notiek aprite. Un gaidi, ka tavā dzīvē īstenosies visaugstākais un vislabākais.

12.  nodaļa mīlestības spēks

Viedie vienmēr ir apgalvojuši, ka mīlestība ir vislielākais spēks Visumā, Augstākā patiesība, Dievišķā gaisma. Es uzskatu, ka tā ir patiesība, un iespējams, ka tu domā tāpat. Ja mēs tā uzskatām, vai mūsu dzīve to apliecina?

Dusmas nav iedarbīgas

Mēs visi esam mēģinājuši likt lietā dusmas, un daudzi no mums lēnām sāk aptvert, ka dusmojoties neko nevar panākt. Nu, protams, rodas iespaids, ka dusmas iedarbojas īsā laika posmā, bet lai tas tevi nevilina tā ir tikai ilūzija, īslaicīgs risinājums.

Dusmas, tāpat kā vardarbība, vienmēr nozīmē mēģinājumu piespiest citus darīt, ko mēs vēlamies, lai viņi darītu, vai iedomājamies, ka viņiem nāks par labu. Ja risinājums tiek panākts ar dusmu vai vardarbības palīdzību, tu vari būt drošs, ka tas nav paredzēts ikviena Augstākajam Labajam, tāpēc tas neturpināsies ilgi. Pēc kāda laika šis risinājums sabruks, izdzisīs un pazudīs.

Manuprāt, tu varbūt nespēsi atteikties no dusmām kā problēmu risināšanas metodes tik ilgi, iekams tu nesapratīsi, ka neviens (un es īpaši uzsveru patiešām neviens) nenāks un nepaglābs tevi no tavas dzīves. Tev tas viss būs jāizdara pašam. Kad aptversi, ka atbildība par tavu dzīvi ir tikai tavās rokās, mīlestība kļūs par nopietnu alternatīvu.

Ar cilvēkiem saistītās problēmas

Vairākums mūsu dzīves problēmu ir saistītas ar cilvēkiem. Padomā par to uz brīdi. Vai tad lielākā daļa no tavām problēmām nav radušās saistībā ar citiem cilvēkiem? Vai tad parasti tie nav tavi darba kolēģi, radinieki, draugi, ierēdņi iestādēs, kaimiņi vai citi cilvēki, kas dzīvo tavā ielā?

No manas pieredzes spriežot, cilvēkiem darbā pastāv problēmas ne jau tāpēc, ka viņi ir pilnīgi idioti, kam nepietiek darbam nepieciešamo prasmju. Deviņos gadījumos no desmit problēmas rodas tāpēc, ka mēs nemākam saprasties ar citiem kolēģiem. Šīs problēmas ir cilvēka savstarpējo attiecību problēmas, jo mēs esam pārāk nepacietīgi, nedraudzīgi, nevērīgi, nolaidīgi, nikni, lai saprastos ar pārējiem. īsi sakot, galvenais jautājums ir laba saprašanās ar citiem, nevis konkrētais darbs.

Vienīgā reālā izeja ir mīlestības spēks, kas spēj atrisināt problēmas.

Ar to es nedomāju sentimentālo, salkano, emocionālo, romantisko vai melodramatisko mīlu.

Es ar to domāju bezpersonisko mīlestību jeb mīlestību bez pieķeršanās, kas ir mūžīga, bezgalīga un dievišķa, mīlestība, kas satur kopā Visumu un jebkurā situācijā izpaužas Augstākajā Labajā ikvienam.

Tu vari izjust šī veida mīlestību bez sentimentālas vai emocionālas pieķeršanās, kad aptver, ka ikviens uz šīs planētas dzīvo mācīdamies un šis process nepieciešams viņa dvēseles attīstībai un izaugsmei. Kad mēs to saprotam, mēs aptveram arī to, ka nav mūsu darīšana, uzdevums vai sūtība iejaukties citu cilvēku attīstības norisēs. Šāda mīlestība bez piesaistīšanas ir visaptveroša un universāla. Šāda mīlestība ļauj citiem augt un attīstīties tā, kā viņiem ir vislabāk.

Svēti viņus ar mīlestību

Ikreiz, kad tev ir problēmas ar citiem cilvēkiem mājās vai darbā, ir laiks ar mīlestību dot savu svētību šiem cilvēkiem un problēmām. Protams, vieglāk dot savu svētību tiem cilvēkiem, kurus tu mīli un kuri tev ir dārgi, un, protams, tev viņi ir jāsvēta. Neapšaubāmi, daudz grūtāk ir svētīt tos, kas tev nepatīk, bet ir noderīgi zināt, ka ar mīlestību dota svētība nepatīkamiem, kaitinošiem cilvēkiem patiešām dara brīnumus.

Piemēram, ja tev ir radusies problēma ar kādu kolēģi tavā birojā, mēģini vizualizēt šo cilvēku un situāciju dievišķās mīlestības spožajā gaismā. (Sk. 6. nodaļu “Vizualizācijas spēks”.) Pāris minūtes mierīgi pasēdi un iztēlojies, kā ar šo cilvēku saistītā problēma harmoniski un mīlestībā atrisinās. Ieskauj šo neērto cilvēku ar mīlestību, tad svētī cilvēku/situāciju ar mīlestību un skaļi paziņo, ja tu esi viens: “Es svētu tevi (nosauc vārdu) ar mīlestību.”

Tu vari to pašu teikt arī par situāciju. Piemēram: “Es svētu_______________ (nosauc problēmu) birojā ar mīlestību.”

Pasaki savu apgalvojumu skaļā balsī 15 reizes pēc kārtas. (Sk. 3. nodaļu “Apgalvojuma spēks”.)

Es esmu piedzīvojusi, ka pārsteidzošas lietas notiek, kad esmu sarežģītā situācijā, ja es svētu iesaistītos cilvēkus ar mīlestību. Notiek tā, ka itin viss mainās, kad situāciju piestrāvo ar mīlestību pilnas vibrācijas.

Svēti kādu lietu, un tā svētīs tevi.

Nolādi kādu lietu, un tā nolādēs tevi.1

EMITS FOKSS

Dod savu svētību itin visam

Tu vari svētīt ar mīlestību ne tikai nepatīkamus cilvēkus un situācijas, bet arī itin visu savā dzīvē: savu auto, datoru, veļas mazgājamo mašīnu, vietējo pārtikas tirgotāju un ikmēneša rēķinus. To darot, pamanīsi, ka viss notiek un atrisinās daudz vieglāk. Dzīve izmainās, kad tu mitējies pretoties un cīnīties. Kad vairs nelādi, bet svētī kaut ko ar mīlestību, šīs lietas “uzvedība” mainās, pat ja tas ir tā dēvētais nedzīvais priekšmets, piemēram, tavs dators. Galu galā Visums, kurā mēs dzīvojam, ir apveltīts ar saprātu.

Dod savu svētību dzīvei, ķermenim, veselībai, darbam, problēmām, ēdienam, mājai, pagātnei, tagadnei, bērnībai, nākotnei, skolotājiem, grāmatām, mūzikai, mantai, instrumentiem, draugiem, ienaidniekiem, ģimenei, partnerim, bērniem, vecākiem, darbam, kolēģiem, mašīnām, naudai, ienākumiem, parādiem, rēķiniem, ielai, kaimiņiem, valstij, planētai, saulei, mēnesim, zvaigznēm, Visumam…. Ieskauj un svētī itin visu ar mīlestību.

Kā mans dēls deva svētību klīnikai

Mans dēls apmeklēja speciālu klīniku, lai ārstētu kāju kaites. Kādu dienu viņš atnāca mājās un žēlojās, ka tā klīnika vairāk atgādina rūpnīcu nekā ārstniecības vietu. Viņš teica, ka tur ilgi nākas gaidīt un, kad pienāk kārta, ārstiem nemaz neatliek laika laipni parunāties ar slimniekiem vai izskaidrot ārstēšanas gaitu.

Es liku viņam priekšā nākamo reizi, pirms doties uz klīniku, pamēģināt svētīt ārstus un pašu klīniku ar mīlestību un vizualizēt klīniku un ārstēšanu tādu, kādu viņš uzskata par vēlamu. Es ierosināju arī, lai

viņš svētītu ārstus un māsiņas, atrodoties klīnikā, un domātu par to, kā šie cilvēki ir veltījuši savu dzīvi palīdzības sniegšanai citiem un ka mums būtu jāizjūt pateicība par viņu kompetenci un pakalpojumiem.

Pēc nākamā apmeklējuma dēls atgriezās un pastāstīja man: “Tas bija tik apbrīnojami. Pirmām kārtām man nebija jāgaida rindā. Kad es turpināju svētīt ārstus un māsiņas, viņi visi tik laipni izturējās pret mani. Ikviens smaidīja un runāja ļoti draudzīgi. Un šoreiz ārstam bija daudz laika, lai sīki izskaidrotu man, ko viņš dara un cik reižu, viņaprāt, man būs vēl jāatnāk.”

Mīlestībai nav vajadzīga prakse.

Mīlestība vienkārši ir.

Mēs nespējam vingrināties, lai to iegūtu.

Tomēr mēs spējam vingrināties, lai pieņemtu lēmumu mīlēt.2

EMANUELS

13.   nodaļa klusuma spēks

Klusums ir stiprinājums dvēselei, Dieva dāvana. Bez klusuma mēs varam nonīkt, apjukt vai zaudēt spēju īstenot savu potenciālu.

Klusums ir brīnišķīga vieta, kur notiek lieliskas lietas… Klusumā mēs nonākam saskarē ar savu iekšējo balsi, intuīciju, dziļākajām izjūtām, sapņiem un vēlmēm… Klusumā atrodam atbildes uz jautājumiem, kas mūs uztrauc, un risinājumus problēmām, kas šķiet neatrisināmas.

Tāpēc nebaidies no klusuma. Tiecies pēc klusuma, jo klusums ir tavs draugs. Klusums ir patiesa svētība.

Diemžēl daudzi cilvēki baidās no klusuma, jo viņi nesaprot, ka klusums ir viņu draugs. Tā ir spēka pilna vieta, burvju dārzs, svēts patvērums, kur viņi var “pārgrupēt savu armiju”, uzlādēties no jauna un atjaunot savu enerģiju. Tādēļ šādi cilvēki jūtas ērti tikai tad, ja ap viņiem valda nemitīga kņada, troksnis, risinās sarunas, skan mūzika, televīzija un dārd pilsētas dzīves drudžainais ritums. Kad šādi cilvēki nestrādā, viņi runā pa telefonu, kaļ plānus, skatās televīziju, satiekas ar draugiem, iet ciemos, kaut ko dara. Viņi allaž ir nodarbināti un ir aizmirsuši, cik svarīgi ir uzturēt harmonisku līdzsvaru starp aktivitāti un atpūtu.

Bieži valda aplamais uzskats, ka ar cilvēku kaut kas nav kārtībā, ja viņš visu laiku kaut ko nedara. Vai tu ari esi tāds? Vai tu arī uzskati, ka visu laiku jābūt

“produktīvam” un “aktīvam”? Ja tāda patiešām ir tava dzīves programma, es ierosinu, lai tu izdarītu pats sev milzīgu pakalpojumu un atmestu šo priekšstatu, jo tu ne tikai palaid garām vienu no dzīves īstenajiem priekiem, tu palaid garām arī iespēju gūt Dieva dotu spēku. Lūdzu, pamēģini aptvert šādu atziņu: tu izšķied savu dzīvības spēku un radošo enerģiju, ja neveltī laiku, lai atjaunotos klusumā.

Vai tev ir bail no klusuma?

Baidīties no klusuma nozīmē baidīties pašam no sevis.

10 minūtes klusuma katru dienu

Pamēģini katru dienu vienu reizi pārtraukt ikdienas darbus un 10 minūtes izbaudīt klusumu. Tu to vari darīt birojā vai mājās. Tev tikai jāizlemj, ka tu to darīsi.

Vienkārši apsēdies nekustīgi un nerunā. Nedari neko. Ļauj sev nomierināties, nedomājot ne par ko konkrētu. Šo pāris minūšu laikā aizslēdz savas istabas durvis un atslēdz telefonu.

Radi miera un klusuma oāzi un domās nekavējies ne pie kā noteikta. Ļauj savai apziņai plūst, kur tā vēlas.

Pēc 10 minūtēm atgriezies savā ikdienas dzīvē. Tu būsi pārsteigts par atšķirību, it sevišķi, ja ievērosi šādus īsus klusuma brīžus katru dienu. Tu konstatēsi, ka tava spēja koncentrēties uz konkrētiem uzdevumiem krietni pieaugs. Tu spēsi paveikt daudz vairāk, patērējot ievērojami mazāk pūļu.

Klusuma pēcpusdiena vai diena

Viena no lielākajām dāvanām, ko vari sev pasniegt, ir pēcpusdiena vai pat visa diena klusumā it īpaši,

ja atrodies brīvā dabā. Kad tava dvēsele uzsūks dabas klusumu un atslābs no ikdienas dzīves aizņemtības, tu jutīsies kā narkomāns, kas cieš no atturēšanās sindroma. Reizēm no sākuma tas ir visai nepatīkami, bet drīz vien tu pilnībā nomierināsies. Pēc kāda brīža haoss tavā galvā norims un tu sāksi elpot daudz dziļāk.

Bez domāšanas, bez jautāšanas klusums līdzināsies pasakainam dārgumam, kas atklāj savus noslēpumus. Tas nesīs tev pārsteidzošas atziņas un vadīs tevi, rādīs īsto risinājumu tajās lietās, kas tevi satrauca. Turklāt pats svarīgākais klusums tev dos jaunu dzīvi, jaunu enerģiju un jaunu radošu ideju pārpilnību.

Neuztraucies, ja klusums jau pirmajā mēģinājumā neatklāj tev savu dārgumu noslēpumu. Iespējams, ka tava dvēsele ir pieradusi pie nemitīgas rosības un pļāpāšanas, tāpēc tai vajadzīgs zināms laiks, lai pieskaņotos klusumam. Ja tu vingrināsies izbaudīt klusumu regulāri kaut vai uz īsu brīdi, tas beidzot atvērs tev savas durvis, jo klusums ir mūsu tiešā saikne ar Dieva spēku jeb Augstāko saprātu, kas balsta un vada Visumu. Klusums tev vienmēr ir pieejams, tas vienmēr gaida, kad varēs sniegt tev mierinājumu, spēku un vadīt tevi.

Jaunrade un klusums: mācies sagaidīt savu kluso iekšējo balstiņu

Klusums vienmēr iestājas pirms jaunrades.

Ja būsi uzmanīgs, tu atklāsi, ka tieši klusuma brīdis, tukšā telpa pirms jaunrades akta dzemdē visas kreatīvās darbības un sasniegumus.

Varētu teikt, ka visas domas un lietas iznirst no klusuma, lai augtu un gūtu apveidus mūsu apziņā,

vispirms kā idejas, kas vēlāk pārtop par cilvēces apbrīnas vērtiem sasniegumiem.

Reizēm jaunrades procesa visgrūtākā daļa ir šis klusuma periods, kas pastāv pirms aktīvās darbības. Tas ir tāpēc, ka mēs bieži vien nevajadzīgi cīnāmies un pūlamies gūt rezultātus tā vietā, lai atpūstos klusumā un sagaidītu, kad mūsos ierunāsies klusā balstiņa…

14.   nodaļa dabas spēks

Atrodoties dabā, mēs jūtamies ievērojami labāk tāpēc, ka esam daudz tuvāk spēkam. Reizēm mēs pat izjūtam tiešu kontaktu ar dabu tā ir vislieliskākā elektrizējošā jutoņa… Mēs tad jūtamies stipri, pacilāti, vienoti. Mēs jūtam, kā spēks pulsē itin visā, mēs jūtam tā plūsmu un stiprumu ienākam mūsos un strāvojam tālāk. Šo spēku daudz vieglāk var sajust ārpus telpām, mežā vai kalnos, jo tur nav trokšņu, pilsētas burzmas, telefonu, televizoru, ego, steigas, vardarbības, automašīnu, cilvēka darinātu lietu vai emociju, kas novērstu uzmanību un/vai pārņemtu apziņu.

Brīvā dabā, ja mēs apstājamies un paliekam mierīgi kaut uz īsu brīdi, mēs piepeši saņemam triecienu apzināmies Visuma klātbūtni. Mēs zinām, ka spēks ir tieši šeit, mums blakus un mūsos!

Ievēro klusumu

Protams, ir interesanti staigāt pa mežu kopā ar draugiem, un mums tas jādara tomēr ne jau vienmēr, jo, esot kopā ar draugu kompāniju, mēs parasti visu laiku sarunājamies un tērzējam. Kad tā notiek, kad mēs visas emocijas un nemitīgo pļāpāšanu ienesam dabā, spēkam ir grūti piesaistīt mūsu uzmanību, jo spēks nedzied un nedanco. Spēks vienkārši ir. Tas ir mūžīgs un allaž klātesošs, tepat tuvumā. Tāpēc mums jāklusē, jābūt atvērtiem un pietiekami jūtīgiem, lai

spēks varētu mūsos paveikt visus savus brīnumus. (Sk. 13. nodaļu “Klusuma spēks”.)

Spēka vietas

Uz šīs planētas ir tādas vietas, kurām piemīt lielāks spēks nekā citām. Ja tu kādreiz esi nokļuvis šādā vietā, zini, par ko es runāju. Spēka vieta dziļi saviļņo tevi ar savu skaidrību un daiļumu, ar savu harmoniju un rada spēka izjūtu, kas tevi pārņem, kad tur atrodies. Dažas vietas uz mūsu planētas ir tāda spēka pilnas, ka to maģisko iedarbību var izjust ikviens. Piemēram, tuksnesis pie Santafē un dažas vietas Dānijā.

Tomēr, tā kā mēs visi esam atšķirīgi, katram var būt arī savas īpašas spēka vietas. Es dodos uz savām spēka vietām, kad man vajadzīga dziedināšana vai jāatjauno spēki un enerģija.

Man šīs vietas ir patiešām svētīta zeme. Tiklīdz es tuvojos kādai no tām, jūtos krietni labāk. Jau atmiņas vien par harmoniju un izdziedināšanu pagātnē rada dziļu miera un atvieglojuma izjūtu manā dvēselē.

Atrodi pats savu spēka vietu

Ja tev vēl nav savas spēka vietas, es iesaku sākt meklēt to vietu, kas rada tev spēka un harmonijas izjūtu un kur tu vari atjaunoties. Ja īsti nezini, ar ko vai kur sākt, vienkārši seko savai intuīcijai un ļauj, lai kājas pašas aizved tevi uz turieni.

Esi atvērts un uzklausi kluso balstiņu sevī. Pastaigājoties klusumā, tu zināsi, kad esi atradis šādu vietu, tu uzreiz jutīsies labāk izdziedēts no savām kaitēm pēc atpūtas, relaksācijas, meditācijas vai nekā nedarīšanas dabiskā spēka vietā.

Uzturies dabā

Klusējot, atpūšoties, relaksējoties un klusu pieskaņojoties dabas spēkam, mēs varam palielināt arī savu spēku atbrīvojoties, kustoties, izpildot fiziskus vingrinājumus, dziedot un dejojot.

Ja tevi kaut kas nomāc, tu vari pamēģināt, piemēram, atbrīvoties no nepatīkamās situācijas un savām emocijām, kas saistītas ar to, kad tu esi vienatnē mežā. Atrodi klusu vietu vai taku un saki atbrīvošanas apgalvojumus skaļā balsī kokiem un līkumainajai taciņai, līdz tevī rodas miera izjūta. (Sk. 3. nodaļu “Apgalvojuma spēks”.)

Saki skaļi, piemēram, tā:

Es tagad pilnībā atbrīvojos no___________ (cilvēka

vai situācijas). Es dodu savu svētību tev_____________

(cilvēkam vai situācijai) un ļauju tev aiziet no manas dzīves. Visa disharmonija starp mums tagad izzūd. Tu esi pilnībā brīvs, lai ietu pretim savam Augstākajam Labajam, un es esmu pilnībā brīvs, lai ietu pretim savam Augstākajam Labajam. Starp mums pastāv absolūta harmonija, tagad un mūžīgi.

Izdomā apgalvojumu, kas šķiet pareizs un piemērots tavai problēmai vai situācijai. Turpini atkārtot savu apgalvojumu, līdz tevi pārņem miers. Kad tevī būs radusies dziļa miera izjūta, tu sapratīsi, ka šis darbs ir paveikts. Tad aizmirsti šo lietu un baudi pastaigu pa mežu!

Apskauj koku

Koku apskaušana ir labs pamatvingrinājums, kad tu atrodies dabā. Ir īpaši koki, kurus man patīk apskaut, tad es vienmēr jūtos labāk. Es apkampju koku abām

rokām un neatlaižu kādu laiku, ar kājām stingri balstoties uz zemes blakus koka stumbram. Es izbaudu koka milzīgo enerģiju. Apskāvusi koku, es cenšos sekot enerģijas plūsmai, kas virzās no koka saknēm dziļi zem zemes pa zariem augšup debesīs.

Ir labi nostāties ar muguru pret koka stumbru un sajust koka enerģiju strāvojam uz augšu un leju tev pa mugurkaulu. Tas ir noderīgs vingrinājums, kad dzīvē iestājies panīkums vai apsīkums. Šis vingrinājums palīdz atjaunot tavas enerģijas plūsmu.

Saskati auru

Ja tu gribi vingrināties, lai spētu ieraudzīt auru vai enerģijas lauku, kas strāvo ap ikvienu dzīvu būtni, koks ir piemērots objekts, ar ko sākt. Ir viegli ieraudzīt koka auru.

Izvēlies patīkamu lielu koku, ko tu intuitīvi uztver kā enerģijas pārpilnu. Nostājies zināmā attālumā no koka tā, lai redzētu visu koku pilnībā. Pāris reižu dziļi ieelpo un atslābinies. Paskaties uz koka galotni, iedomājoties, ka tā atrodas pulksteņa rādītāju stāvoklī pīkst. 12, paveries uz zilajām debesīm, kas ietver koku. Tagad pārvieto skatienu tā, lai tu virs koka “redzētu” pulksteņa rādītāju stāvokli pīkst. 13. Tad atslābinies un nekoncentrē skatienu. Tagad, necenšoties no jauna, koncentrēti skatīties, ar acu kaktiņiem paraugies uz pozīciju “pīkst. 12”. Tu pamanīsi, ka koku ietver balti zilpelēks oreols koka enerģijas lauks jeb aura. Kad būsi labāk apguvis šo paņēmienu, tu spēsi ieraudzīt auru ap visu koku. (Izvēlies pozīciju, lai tev nebūtu jāskatās pret sauli.) Turpini vingrināties, un tu atklāsi, ka tev piemīt dabisks talants redzēt auras! Mums visiem tāds ir. Pēc tam vari mēģināt ieraudzīt augu, ziedu, dzīvnieku un cilvēku auru.

15.   nodaļa mazākas ēšanas spēks

Ir tikai viens veids, kā ēst mazāk. Jābeidz domāt par ēdienu.

Daudzi cilvēki grib mazāk ēst, lai notievētu. Protams, slaids cilvēks ir vizuāli pievilcīgs un izskatās labi, bet es nerunāju par to.

Ēst mazāk nozīmē daudz vairāk nekā tikai būt tievam.

īstenais mērķis ir šāds: ja tu ēdīsi mazāk, tu iegūsi spēku.

Pirmkārt, ēdot mazāk, tu labāk spēj domāt.

Otrkārt, tev ir vairāk enerģijas.

Un, treškārt, ja tu mazāk ēd, ir daudz vieglāk koncentrēties, protams, ja vien tu visu laiku neciet badu, bet es nedomāju šādu situāciju.

Ēst mazāk nozīmē ēst mazāk, nekā, tavuprāt, ir jāēd. Vairākums cilvēku ēd daudz vairāk, nekā viņiem nepieciešams, un daudzi rīko pārēšanās “orģijas”.

Pārmērīga ēšana ne tikai padara tevi resnu, tā palēnina tavas kustības, padara tevi neveiklu, miegainu un notrulina uztveri (visas asinis tavā ķermenī nonāk kuņģī un zarnās, nevis smadzenēs), kaitē spējai skaidri izklāstīt domas, samazina seksuālo vēlmi, atņem tev vitalitāti, rada nepatiku pret sevi pašu un vēl daudzko citu, padara tevi uzņēmīgu pret dažādām veselības problēmām un slimībām (piemēram, tādām, ko izraisa mūsdienu cilvēku dzīvesveids). To visu, protams, nemaz nedrīkst pieminēt grāmatā par spēku.

Ed mazak, dzīvo ilgāk

Pats sliktākais pārēšanās laupa gadus no tavas dzīves! (Vai tad kāds vispār grib ēst par daudz tu jautāsi.) Eksperimenti ar dzīvniekiem ir pierādījuši, ka tie dzīvo ilgāk par pierasto mūža garumu, ja viņiem visu laiku dod nedaudz mazāk barības, nekā paredzēts normā. Taču es slavēju mazāku ēšanu ne jau tāpēc, ka gribu tev pārdot biļeti uz ilgu mūžu. Es par to runāju tāpēc, ka ierobežota ēšana ir arī viens no Ceļiem pretim Spēkam kad tu esi nedaudz izsalcis, ir vieglāk koncentrēties. (Sk. 8. nodaļu “Koncentrēšanās spēks”.)

Tā ir taisnība. Ja ēdīsi mazāk, tu konstatēsi, ka tev kļūst vieglāk koncentrēties. Kā tu domā: kāpēc gan tik daudzās garīgajās mācībās tiek ievērots gavēnis? Tāpēc, ka gavēšana ir ātrs, iedarbīgs un radikāls paņēmiens, kā “attīrīt” smadzenes. Ja tu man netici, pamēģini pats gavēt trīs dienas un pavēro, kas notiks. Gavējot tu atbrīvojies no visa liekā savā dzīvē, ne tikai no ēdiena, bet arī no visa pārējā. Gavēšana patiešām ir ātrs veids, lai cilvēks atgrieztos pie būtiskā.

Nedomā par ēdienu

Es daudzus savas dzīves gadus esmu pavadījusi, pētot dažādas ēšanas metodes, kas rada ceļu uz veselību un laimi, un tās mācot. Sāc skaidrāk apzināties saistību starp ēdienu un veselību tas ir labs sākumpunkts tavas dzīves kvalitātes uzlabošanai. Bet, ja vien tev nav kāda nopietna slimība, es iesaku pēc iespējas ātrāk iziet cauri šai sākumstadijai. Izprotot pamatideju par ēdiena nozīmi tavā dzīvē, tu nonāksi pie šādām atziņām: 1) jāsamazina dzīvnieku izcelsmes pārtikas un tauku daudzums, 2) jāēd mazāk baltā cukura, 3) jāēd

mazāk pusfabrikātu un ķimikālijas saturošu ēdienu, 4) jādzer mazāk alkohola un kafijas, 5) jāatmet smēķēšana un 6) jāēd vairāk graudaugu, dārzeņu, augļu un kvalitatīvas maizes… Tādas ir galvenās nostādnes. Kad esi to aptvēris, pārej pie nākamās stadijas.

Nedomā vairs par ēdienu. Vienkārši aizmirsti to.

Es uzskatu, ka nedomāšana par ēdienu, nekoncentrēšanās uz to ir vislabākā metode, kā ēst mazāk.

Atceries cilvēkus, kas ievēro diētu. Viņi tik lielu uzmanību pievērš ēdienam un notievēšanai, ka nevar novājēt, jo visu laiku par ēdienu domā negatīvi: “Ak kungs, kas gan notiks, ja es ieēdīšu šo. Mīļo stundiņ, paskaties uz manu ķermeni! Ak, šausmas, cik briesmīgi es izskatos. Vai dieviņ, esmu tik izsalcis!” Un tā tālāk. Tas, uz ko viņi koncentrējas, pieaug. Ja gribi nomest lieko svaru, aizmirsti par to. Iemīlies, dodies ekskursijā no Austrumu krasta līdz Rietumu krastam, nolem šogad nopelnīt miljonu, un es galvoju, ka tu zaudēsi lieko svaru.

Ātri un viegli

Vissvarīgākais ir veikt šīs dzīves ceļojumu bez liekas nastas. Par to mēs runājām nodaļā par atbrīvošanos. (Sk. 4. nodaļu “Atbrīvošanās spēks”.) Es pieminēju arī to, ka visu problēmu pamatcēlonis ir aizsprostojums un cirkulācija ir galvenais dziedināšanas līdzeklis. Jā, pārēšanās ēšana vairāk, nekā tev nepieciešams, lai • dzīvotu bez liekas nastas, izraisa aizsprostojumu tavā apziņā, ķermenī un dzīvē.

Kad tu sāc savus atbrīvošanās vingrinājumus, es iesaku arī ēdienu ierakstīt atbrīvošanās sarakstā. Atsakies no ēdiena. Atbrīvojies no liekā ēdiena savā dzīvē, un tavs ķermenis kļūs vitāls.

Galvenais ir koncentrēties uz to, kas tavā dzīvē ir svarīgs, un aizmirst pārējo. Tu sāksi ēst mazāk, pirms pats to īsti pamanīsi. Ikreiz, kad domā par savu ķermeni, mīli un svēti to. Slavē savu ķermeni visu laiku. Saki savam ķermenim, cik augstu tu to vērtē tāpēc, ka tas ļauj tev pārvietoties un sagremot ēdienu, ļauj tev redzēt, dzirdēt, sajust smaržas un saskarties ar pasauli. Ķermenis reaģē uz uzslavu un labvēlību, nevis uz noniecināšanu.

Nodarbini savu ķermeni.

Izbaudi fizisku vingrojumu prieku jebkurā veidā, kas tev piemērots. Vienkārši dari.

Es apsolu tev ja būsi nodarbināts, ja koncentrēsies uz saviem sapņiem un plāniem, ja slavēsi un svētīsi savu ķermeni, ja vizualizēsi savu ceļu uz tā kalna virsotni, kurā tu pašlaik centies uzkāpt, droši vien aizmirsīsi par ēšanu. Un tas ir lieliski. Tā tu kļūsi kustīgāks un vieglāks, tavas smadzenes attīrīsies, tava redze uzlabosies, oža kļūs asāka, tu priecāsies par to, ka dzīvo savā ķermenī, biežāk veiksi fiziskus vingrojumus un pats svarīgākais atklāsi, cik ievērojami spēcīgāks esi kļuvis.

Nu labi, tu pa ceļam varētu ieēst pāris vitamīnu tablešu, iedzert svaigu ūdeni un apēst dažus burkānus, bet, ja tu ceļo ātri un bez liekas nastas, tev droši vien tam neatliks laika.

16.   nodaļa fizisko vingrojumu spēles

Kustēšanās un regulāra ķermeņa vingrināšana ne tikai rada patiku, bet ir ari viens no ātrākajiem un iedarbīgākajiem veidiem, kā palielināt savu enerģiju un iegūt vairāk spēka.

Vairākums cilvēku zina, ka fiziskie vingrojumi ir veselīgi. Ieguvums ir acīmredzams: labāka veselība, lielāka enerģija un vitalitāte, tvirtāks, slaidāks un izskatīgāks ķermenis. Taču daudzi cilvēki aizmirst vai vispār nezina, ka fiziskie vingrojumi un kustības ietekmē arī mūsu psihiskos, emocionālos un garīgos stāvokļus. Es pieņemu, ka viens no labākajiem fizisko vingrojumu neredzamajiem ieguvumiem ir šāds: kad tu aktīvi kusties, tavs saprāts netiek nodarbināts.

Atslogo uz brīdi savas smadzenes

Ļoti intelektuāls dzīvesveids un pārlieku intensīva domāšana par dzīvi cilvēkiem var radīt lielas problēmas. Es negribu teikt, ka būt intelektuālim ir kas slikts. Tomēr tev var rasties problēmas, ja tu ļauj intelektam valdīt tavā dzīvē, izslēdzot emocionālo un garīgo aspektu.

Citiem vārdiem sakot, tev ir “pārāk lielas smadzenes”, ja tu domā un analizē lietas, dzīvi, cilvēkus un situācijas tādā mērā, ka neuzticies savai intuīcijai. Ja tu aptver, ka vairs neklausies savā iekšējā balsī, neuzticies iekšējiem impulsiem, ja pretojies savām

priekšnojautām un jausmām, jo nespēj tās izskaidrot vai pamatot “loģiski” pats sev vai citiem, tad ir laiks apstāties. Tik pārmērīga domāšana un analīze var nodarīt lielu kaitējumu tavā dzīvē, jo tā norobežo tevi no intuitīvās informācijas, kas ir pieejama visapkārt, par tevi pašu un citiem cilvēkiem, par dzīvi un Visuma iedabu vispār.

Vissīvākais karš katra indivīda dzīvē noris starp viņa intelektu un sirdi sirds saka:

“Tas ir tā,” bet intelekts atbild:

“Es to nesaprotu, tāpēc es tam neticu.”1 EMANUELS

Spēja kustēties

Fiziskie vingrojumi ir ļoti liela dāvana, jo tie palīdz prātam atbrīvoties no dzelžainas varas pār tavu dzīvi. Kad fiziskajās nodarbībās esi nosvīdis slapjš, kad esi saelpojies pilnas plaušas ar svaigu gaisu un baudi dabas krāšņumu, tu pārstāj raizēties un analizēt… vismaz uz kādu brīdi. Tāpēc nav nekāds brīnums, ka vairākums cilvēku sāk justies labāk, tiklīdz viņi izkustina savu ķermeni.

Un pats lieliskākais ir tas, ka nav nekādas atšķirības, vai tu ienirsti zilās jūras viļņos vai dejo kā maniaks savā istabā, aizvilcis visus aizkarus.

Vēl viens pozitīvs moments ķermeņa vingrināšana ir spēka, prieka un pārpilnības fizisks apliecinājums. Mēs jau apskatījām balsī izteiktos un uzrakstītos apgalvojumus. (Sk. 3. nodaļu “Apgalvojuma spēks”.) Fiziski vingrojumi ir vēl viens apgalvojuma veids. Varētu teikt, ka tas ir kustību apgalvojums, jo, veicot fiziskus vingrojumus un intensīvi nodarbinot ķermeni, tu

mīli, svēti, slavē un baudi savu ķermeni un dzīvības dāvanu, kas tev ir piešķirta.

Turklāt tu vari pastiprināt fiziskās kustības, skaļi izsakot apgalvojumus vingrojumu laikā, tas ir absolūti garantēts veids, kā desmitkāršot rezultātus.

Piemēram, tu vari apgalvot tā.

Mans ķermenis ir spēcīgs, veselīgs un stiprs!

Mana vienīgā realitāte tagad ir absolūta veselība!

Katru dienu ikvienā veidā mans ķermenis kļūst aizvien labāks un labāks!

Spēka treniņš

Ir kāds interesants spēka treniņš, kas palielina enerģiju un man pašai ļoti patīk. Tu vari to veikt vienu pašu vai kopā ar jebkuru citu vingrojumu.

1.   solis: sapurini savu ķermeni!

Nostājies brīvā stājā, ar kāju pēdām stingri atbalstoties pret grīdu vai zemi. Dziļi ieelpo pāris reižu un atslābinies. Sāc viegli izpurināt un kustināt visu savu ķermeni. To darot, atbrīvojies no jebkuras spriedzes un noguruma. Pakāpeniski kustinot katru ķermeņa daļu, iedomājies, ka tu tās saudzīgi atmodini. Sāc ar galvu un lēnām atbrīvo kaklu, tad iekustini plecus, rokas, pirkstus, plaukstas un muguru. Izdari maigas patīkamas kustības, kas tev šķiet visdabiskākās. Mērķis ir atslābināties un relaksēties. Turpini tā darīt līdz pat kāju pirkstgaliem. Ja tu relaksēsies nesteidzoties, tu izjutīsi, ka katra tava ķermeņa daļa atbrīvojas un atdzīvojas.

Ja tu to jutīsi, sapurini visu ķermeni vēlreiz.

Ir ļoti patīkami veikt šo vingrojumu dzīvokli uz grīdas, guļot uz muguras.

2.    solis: iesildies!

Intensīvi saberzē rokas, līdz plaukstas kļūst siltas. Tad ar siltajām plaukstām sasildi un atbrīvo visu ķermeni no galvas līdz kāju pirkstiem. Sāc no pašas galvas virsas, tad maigām kustībām pārej pie sejas, kakla, pleciem, vēdera, kājām utt. līdz kāju pirkstiem. Ik pa brīdim atkal saberzē rokas, kad tās kļūst vēsākas. Kad konstatē, ka kāda ķermeņa daļa vai muskulis ir saspringts vai sāpīgs, veltī tam vairāk laika, lai tas atslābinātos. Masējot tu vari pat sarunāties ar savu ķermeni, liekot tam atslābināties un atbrīvoties no negatīvā. (Sk. 17. nodaļu “Uzslavu un svētības spēks”.)

3.   solis: dziedi un dejo!

Un tagad uzliec savu mīļāko mūziku un sāc dejot! Vienkārši atslābinies un izpriecājies! Dejo un kustini savu ķermeni, kā tev patīk, nav jāveido kāda noteikta deja. Tas jādara vienatnē, tāpēc atbrīvojies un kusties. Varbūt tu gribēsi dejot pavisam lēni vai ļoti strauji un trakulīgi. Viss ir labs, kas atbilst tavam noskaņojumam. Kad tu atbrīvo ķermeni, paklausi savai intuīcijai; tā tev pateiks, kā jākustas, lai atbrīvotos no visiem aizsprostojumiem tavā organismā. Atceries tavs mērķis ir cirkulācija!

Daži cilvēki aizmirst, ka mūzika un dziedāšana arī ir svarīgi apgalvojumi, tāpēc rūpīgi izvēlies savu mūziku. Reizēm es esmu pārsteigta un dziļi vīlusies, kad konstatēju, ka vārdi melodijai, kas man patīk, ir ļoti negatīvi. Tas sagādā vilšanos, jo nozīmē ja es

turpinātu klausīties un dziedāt šo dziesmu, es atkārtotu šos negatīvos apgalvojumus, ko es nekādā ziņā nevēlos darīt.

Tā kā mūzika, dziesma un vārdi darbojas kā vibrācijas un ātri iespiežas mūsu zemapziņā, ir ieteicams izvēlēties dziesmas, kas ir pozitīvas un dzīvi apliecinošas, ja mēs gribam justies labāk. Tāpēc esi uzmanīgs, pirms iemīlēties kādā jaunā dziesmā!

4.    solis: laiks sviedrēties!

Pēc dejošanas un ķermeņa (un apziņas) iesildīšanas tu varētu pāriet pie grūtāka vingrojuma, kas sagādās slodzi sirdij un izsviedrēs tevi. Ja tev nav nekādu iecienītu metožu, pamēģini skriet 15-20 minūtes tuvējā parkā vai turpini dejot.

5.    solis: nomierinies!

Beidz šo treniņu ar nesteidzīgu izstaipīšanos. Vispirms atgulies uz muguras un ļauj, lai elpošana un pulss kļūst lēnāks. Tu vari uzlikt kādu nomierinošu mūziku, ja vēlies. Nesteidzīgi izstaipi katru sava ķermeņa daļu, it sevišķi tos muskuļus, ko nesen piepūlēji. Ja nezini nevienu īpašu izstaipīšanās vingrojumu, es iesaku nopirkt labu grāmatu ar daudzām ilustrācijām vai videofilmu. Tu vari aiziet uz jogas vai deju kursiem un iemācīties vairākus labus izstaipīšanās vingrojumus.

6.   solis: pateicies savam ķermenim!

Tu vari beigt šo nodarbību, uzmanīgi aplūkojot sevi spogulī. Tad pasaki paldies savam ķermenim par to, ka tas ir tik skaists un tik labi tev kalpo, ir tik lielisks

līdzeklis, kas nes tevi visu dienu, sagremo ēdienu, aizved tevi uz kino, izved pastaigā mežā, mīlējās ar tavu partneri, un par visu pārējo, ko var iedomāties. Es galvoju, ka tavs ķermenis burtiski staros no sajūsmas… un tu tāpat.

Lai tev izdodas!

17.  nodaļa uzslavu un svētības spēks

Mēs ar spēku nevaram piespiest Labajam ienākt mūsu dzīvē.

Patiesībā mēs nekad nespējam uzspiest kaut ko ārpasaulei, pat ja reizēm šķiet, ka tā notiek. Kad tā notiek, tu, sekojot notikumu attīstībai, aptver, ka tas ir tikai īslaicīgi.

Mēs nevaram piespiest Labajam notikt mūsu dzīvē, bet mēs varam izveidot telpu Labajam, vispirms atbrīvojoties no negatīvām domām un emocijām (sk. 4. nodaļu “Atbrīvošanās spēks”), pēc tam intensīvi domājot par Labo. Tas notiek tāpēc, ka mēs pievelkam itin visu, par ko intensīvi domājam.

Pievērsies Labajam citos

Katrreiz, saskaroties ar citiem cilvēkiem, mēs izdarām izvēli, apzinātu vai neapzinātu, kam mēs pievērsīsim savas domas. Mēs varam apzināti izvēlēties koncentrēšanos uz pozitīvo jebkurā cilvēkā vai situācijā. Citiem vārdiem sakot, mēs varam izvēlēties pievērsties šī brīža un tajā iesaistīto cilvēku uzmundrinošajam potenciālam vai arī domāt par visu, kas, mūsuprāt, šajos cilvēkos un/vai šajā situācijā ir “nepareizs”.

Zemapziņas jeb vibrāciju līmenī mēs visi uztveram, ko citi cilvēki domā un jūt attiecībā uz mums. Mēs uztveram viņu vibrācijas, tāpat kā viņi mūsējās. Tad

mēs atbilstoši reaģējam un rīkojamies, bieži vien nezinot, kāpēc.

Bērniem patīk uzslavas

Ikviens zina, ka bērni pārsteidzošā veidā atraisās un gūst panākumus, kad mēs viņus uzslavējam. Vienalga, kādi tā sauktie “trūkumi/nepilnības”, mūsuprāt, piemīt bērnam, ja mēs koncentrējam savu uzmanību uz bērna dotībām un talantiem, bērns uzplaukst kā zieds. Labais palielināsies un beigās pārmāks jebkuru tā dēvēto trūkumu. Un kāpēc attiecībās ar mums būtu jārīkojas citādi tikai tāpēc, ka mēs esam pieauguši?

Koncentrējies uz Augstāko un Labāko

Kad tu koncentrējies uz Labo citos cilvēkos, notiek visbrīnumainākās lietas. Satiekot cilvēkus, pat pilnīgi svešus, un domājot, jūtot un rīkojoties saskaņā ar Augstāko un Labāko viņos, situācijai vienmēr būs pozitīvāks iznākums.

Vēl labāk tu vari koncentrēties uz Labo citos, dodot viņiem savu svētību. Klusām saki: “Es dodu tev savu svētību, es svētu tevi, es svētu tevi,” un pavēro, kas notiks. Tu būsi pārsteigts. Rodas iespaids, ka tavas pozitīvās domas, tava koncentrēšanās uz Augstāko un Labāko cilvēkos un svētība iedarbojas neredzamajā vibrāciju līmenī. To nezinot, otrs cilvēks jūt tavu svētību, nojauš, ka no tevis nenāk pretestība vai naidīgums. Tas konkrētajā situācijā visam ļauj risināties viegli un netraucēti. Tava koncentrēšanās uz Labo var mainīt itin visu.

Tas iedarbojas tādēļ, ka negatīvās domas un emocijas rada pretestību iekšējā līmenī. Tā izpaužas kā grūtības, kavēšanās un negaidīti sarežģījumi ārējā

līmenī. Koncentrējoties uz Augstāko Labo un izmantojot uzslavas un svētības spēku, tu vari novērst jebkuru šķērsli.

Dod savu svētību partnerim

Neaizmirsti svētīt un slavēt savu dzīves partneri, jo pretēja rīcība var sagādāt vislielākās problēmas. Mēs bieži glabājam sevī rūgtumu, kļūstam sīkumaini, neaizmirstam senus aizvainojumus un pievēršamies mūsu partnera trūkumiem tā vietā, lai pasmietos, atstātu bez ievērības vai tūlīt piedotu tos.

Lai atbrīvotos no seniem aizvainojumiem un pārida-

rījumiem, saki par savu partneri: “__________ , es dodu

tev savu svētību un skatos uz tevi ar mīlestību.”

Slavē un mīli savu ķermeni

Lielisks paņēmiens, kā iegūt un parādīt labāku veselību un vitalitāti, ir padomāt par to, cik brīnišķs ir tavs ķermenis.

Ērti apsēdies savā iemīļotajā krēslā vai atgulies gultā uz muguras. Velti pāris minūtes, lai atslābinātos. Tad sāc ar galvas virsu, virzoties uz leju līdz kāju pirkstiem. Sāc ar galvas virsu un saki šādus vārdus: “Es mīlu matus, skaistos matus, kas ir tik kupli, vijīgi un biezi. To skaistās krāsas dēļ tie ir mans lielākais krāšņums.” Pēc tam saki: “Es pateicos par manām acīm, manām asredzīgajām skaisti zaļajām acīm, ar kurām es spēju redzēt un priecāties par visām dzīves brīnumainajām izpausmēm…”

Turpini virzīties lejup pa savu ķermeni un svētī savu degunu, ausis, muti, zobus, seju, kaklu, plecus un muguru. Izdomā pats savus personiskos uzslavas un svētības vārdus. Ja tev nav daudz laika, tu vari

koncentrēties uz sava ķermeņa dažādām daļām. Piemēram, saki: “Es mīlu un pateicos manai sirdij, manai stiprajai, mīlošajai sirdij, ka tā pukst tik mierīgi, spēcīgi un ritmiski katru dienu. Es svētu savu kuņģi par to, ka tas sagremo ēdienu tik mierīgi un viegli…” utt.

Tā kā Visums kopumā ir piepildīts ar dievišķo saprātu, tas attiecas ari uz ikvienu mūsu ķermeņa šūniņu. Kā Dīpeks Copra skaidro savā grāmatā “Nemirstīgais ķermenis, neierobežotais prāts”: “Ķermeņa bioķīmija ir apzināšanās produkts. Ticējumi, domas un emocijas izraisa ķīmiskas reakcijas, kas uztur dzīvību katrā šūnā… Saprāta impulsi rada tavu ķermeni jaunās formās ikvienu sekundi. Tas, kas tu esi, ir šo impulsu kopsumma, un, mainot šos modeļus, mainīsies arī tu pats.”1

Runā ar savu ķermeni

Katra tava ķermeņa šūna acumirklī reaģē uz tavām domām gan negatīvajām, gan pozitīvajām. Tāpēc tev būtu ieteicams sīkāk papētīt attieksmi pret savu ķermeni.

Vai tu nolādi savu ķermeni vai slavē to? Ja tavas domas nav tik pozitīvas, kādas tās varētu būt, nekad nav par vēlu tās mainīt. Maini savas domas par savu ķermeni un vēro, kā tas reaģē uz tavām jaunajām domām un vārdiem. Kopš šī brīža nolem ikreiz, kad domāsi par savu ķermeni vai jebkuru tā daļu, tās būs mīlas pilnas un pozitīvas domas. Nolem, ka kopš šī brīža tu vienmēr teiksi savam ķermenim, ka tas ir spēcīgs un veselīgs. Slavē savu ķermeni par visu, ko tas spēj paveikt. Tava koncentrēšanās uz Labo liks tavam ķermenim uzplaukt.

Tāpat rīkojies, ja kāda no tavām ķermeņa daļām nefunkcionē, kā nākas, vai ir slima (rada diskomfortu), kā arī rada tev sāpes, parunā ar to tāpat kā ar bērnu, ko tu mīli un lolo. (Vai tad tu nelolo un nemīli pats savu ķermeni?) Tātad mīļi aprunājies ar to. Ja tev sāp vēders, parunājies ar savu vēderu. Saki: “Mans mīļais vēderiņ, kāpēc tu šodien esi satraukts? Kas par vainu? Vai es ieēdu ko tādu, kas tev nepatīk? Vai tevi kaut kas kairina? Varbūt es esmu pārāk nervozs? Varbūt es pārāk daudz strādāju? Vai es dzeru pārāk daudz kafijas?” Tad ieklausies atbildēs… ieklausies savā intuīcijā un ņem vērā, ko tā saka.

Neaizmirsti beigt šo sarunu ar vārdiem: “Mīļo vēder, es patiešām mīlu, dodu tev savu svētību un pateicos tev par visu lielisko darbu, ko tu veic katru dienu… sagremodams ēdienu, emocijas un domas… tu patiešām esi lielisks, mīļo vēder. Tagad tu vari nedaudz atslābināties. Jā, atslābsti un relaksējies. Atbrīvojies no visām sāpēm un spriedzes. Es redzu, mīļo vēder, kā ikviena tava šūna piepildās ar starojošu dzīvības spēku un zaigojošu baltu gaismu. Un es zinu, ka tu tagad jūties daudz, daudz labāk. Jā, tieši šobrīd un šeit.” Un tā tas arī notiks.

Raksti vēstuli Augstākajai patībai

Rakstīšana Augstākajai patībai ir vēl viena lieliska uzslavu un svētības metode. Ja tev ir problēmas ar kādu un ir grūti runāt un diskutēt ar šo cilvēku, pamēģini uzrakstīt vēstuli viņa Augstākajai patībai. Tas ir labs paņēmiens, lai radītu harmoniju konkrētajā situācijā.

Tā kā Augstākā patība ir ikviena cilvēka īstā garīgā būtne, koncentrējoties uz cilvēka Augstāko patību, tu pievērsies visam, kas šajā cilvēkā ir īsts, labs un

patiess. Turklāt tu aktivizē viņa dvēseles pozitīvo enerģiju, koncentrējot savu uzmanību.

Es varu teikt, ka rakstīt kāda Augstākajai patībai ir ļoti noderīgi, kad starp jums pastāv disharmonija. Rakstot kāda cilvēka, kas tev sagādā problēmas, Augstākajai patībai, tu sūti savu mīlestību un svētību tieši viņa dvēselei, apejot viņa ego. Tas ir iedarbīgi, jo tieši ego izraisa tik daudz nesaskaņu, konfliktu un domstarpību starp cilvēkiem.

Kad tu no sirds raksti vēstuli cita cilvēka Augstākajai patībai, esi mīlošs un arī konkrēts. Lūdz Augstākajai patībai, lai tā palīdz izpausties visu iesaistīto Augstākajam Labajam situācijā, kas tev traucē. Raksti šīs personas Augstākajai patībai katru dienu, līdz problēma atrisinās. Tu būsi pārsteigts, kas notiks. Vienkārši atceries: tu nedrīksti lūgt Augstākajai patībai neko mazāk par Augstāko Labo ikvienai iesaistītajai personai.

Tu vari rakstīt savu draugu vai mīļoto Augstākajai patībai arī tad, ja esi noraizējies par viņiem. Piemēram, ja kāds tev tuvs cilvēks ir saslimis vai tu jūti, ka viņam vajadzīgs atbalsts un spēcinājums, lai risinātu kādu sarežģītu problēmu viņa dzīvē, lūdz Augstākajai patībai vadīt un aizsargāt šo cilvēku. Raksti šādus

vārdus: “Es vēršos pie_____________ Augstākās patības

ar lūgumu aizsargāt_______________ viņa ceļā (šajā situācijā).”

Tu vari rakstīt ari savu bērnu vai tevis paša Augstākajai patībai. Tu vari lūgt Augstākajai patībai aizsargāt tevi grūtās situācijās, tāpat kā tu vērstos ar lūgšanu pēc palīdzības pie Dieva, Jēzus Kristus, Būdas, eņģeļiem vai citām augstākajām garīgajām būtnēm.

Tāpat kā izsakot apgalvojumus, tu iegūsi spēku un mieru, ja skaļā balsī atkārtosi savu lūgumu vairākas reizes dienā, līdz jutīsi, ka problēma ir atrisināta.

18.   nodaļa draugu spēks

īsti draugi viens otram var darīt brīnumus.

Kad esi nokļuvis krīzes situācijā vai saskaries ar kādu nopietnu problēmu, iespējams, ir grūti ieraudzīt Augstāko Labo un saglabāt Augstākā Labā vīziju, lai kas arī notiktu. Tas ir tāpēc, ka tu esi pārāk cieši iesaistīts šajā situācijā pārāk emocionāli saistīts ar notiekošo, lai uzturētu saikni (turpinātu koncentrēties) ar augstāko, mīlestības pilno Visuma perspektīvu. Diemžēl, kad tavs ego iesaistās kādā krīzē vai konfliktā, tevi kā slīkšņā iesūc tavas paša bailes, raizes, sarūgtinājumi, šaubas un bažas, it sevišķi, ja tu tikai nesen esi sācis iet pa Ceļu pretim Spēkam.

Taču labs draugs var palīdzēt.

Labs draugs šādos brīžos ir nenovērtējams.

Labs draugs var būt izšķirošs faktors.

Labs draugs var pagriezt notikumu gaitu.

Labs draugs ir Dieva dāvana.

Ikvienam būtu nepieciešams labs draugs, kam varētu palūgt, lai tas viņa labā pasaka patiesus vārdus (pozitīvos apgalvojumus) krīzē vai citā smagā situācijā.

Florensa Skovela Sīna skaidro savā grāmatā “Dzīves spēle un kā tā jāspēlē”: “Šajā gadījumā cilvēks nedrīkstēja pieņemt lēmumu vienatnē. Viņam bija vajadzīgs kāds, kas palīdzētu saglabāt šo vīziju. Tieši to viens cilvēks var izdarīt kāda cita labā… Draugs jeb “dziednieks” skaidri saskata panākumus, veselību

un labklājību un nekad nesvārstās, jo viņš nav tik cieši iesaistīts šajā situācijā. Ir daudz vieglāk “parādīt ceļu uz lēmumu” kādam citam nekā pašam sev, tāpēc mums nav jāšaubās lūgt palīdzību, ja mēs paši svārstāmies”.1

Palūdz savam draugam

Es silti iesaku palūgt tuvam draugam, lai viņš izsaka vārdus, kas pasludina pozitīvu iznākumu tev, kad tev rodas šāda nepieciešamība. Piemēram, kad esi nokļuvis neparastā vai sarežģītā situācijā, palūdz draugam, lai viņš apgalvo sekmīgu iznākumu tev. (Sk. 3. nodaļu “Apgalvojuma spēks” un 17. nodaļu “Uzslavu un svētības spēks”.) Tavs draugs tavā labā var izteikt šādus apgalvojumus:

___________ (vārds), tava darba intervija ir ļoti sekmīga. Tu esi relaksēts un parādi sevi no vislabākās puses.

___________ (vārds), šī operācija ir sekmīga. Tu ātri

atveseļojies un esi veselīgāks nekā jelkad agrāk.

- (vārds), es zinu, ka tavas dzemdības

būs vieglas un tev piedzims vesels un mierīgs bērns.

___________ (vārds), tu neapšaubāmi esi spējīgs

paveikt šo uzdevumu. Tev piemīt spējas paveikt šo darbu. Es redzu, kā tu šajā projektā gūsti aizvien lielākus panākumus.

Protams, arī mēs varam tāpat palīdzēt saviem draugiem. Es uzskatu, ka mums nav jāšaubās izteikt spēka

vārdus mūsu draugiem, pat tad, ja viņi kautrējas lūgt mūsu palīdzību, un tādos gadījumos, kad mūsu draugiem ir atšķirīgs pasaules uzskats vai viņi pilnībā neaptver, ko dara.

Ieklausies savā intuīcijā, un tu zināsi, kad nepieciešama tava palīdzība. Uzdrīksties pavērst notikumu gaitu par labu savam draugam, izsakot drosmīgus vārdus par panākumiem!

Koordinētās apziņas grupa

Tu vari apvienot spēkus ar vienu vai vairākiem draugiem, lai sasniegtu konkrētus mērķus. Napoleons Hills to spēku, kas tiek ģenerēts, kad līdzīgi domājoši cilvēki apvieno savus spēkus, sauc par “Koordinētās apziņas” spēku. Viņš “Koordinēto apziņu” definē šādi: “Zināšanu un darbības saskaņošana, ievērojot harmoniju, starp diviem vai vairākiem cilvēkiem, lai sasniegtu noteiktu mērķi.”2

Hills pauž atziņu, ka līdzīgi domājošo cilvēku grupa, ja tie ir pareizi izvēlēti, var kļūt par “Koordinētās apziņas” grupu un sasniegt lielu Labo, kad ikviens koncentrē savu enerģiju uz vienu mērķi. “Kad vairāku indivīdu prāts tiek koordinēts un darbojas harmonijā, šis apvienības radītā palielinātā enerģija kļūst pieejama ikviena indivīda apziņai grupas ietvaros.”3 Mēs visi to ļoti bieži darām neapzināti, un daudzi sekmīgi pasākumi ir līdzīgi domājošu cilvēku darbības rezultāts. Viņi darbojas harmoniski, lai sasniegtu kopīgu mērķi. Kad tu esi sācis iet pa Ceļu pretim Spēkam, tu vari apzināti izmantot šo metodi un izveidot “Koordinētās apziņas” grupu vai iesaistīties tajā, lai sasniegtu savus mērķus.

Apvienojies un apgalvo

Līdzīgā veidā mēs varam apvienoties, lai teiktu lūgšanas, svētītu vai izteiktu apgalvojumus citu labā. Piemēram, ģimenes locekļi var apvienoties, lai apgalvotu vai vizualizētu pozitīvu iznākumu slimam radiniekam vai draugam. Tāpat, ja kāds no ģimenes locekļiem ir nonācis sarežģītā situācijā, visa ģimene var apvienoties un apgalvot panākumus šim cilvēkam. Apgalvojumu izteikšanai ģimenes lokā nav jābūt īpaši garai un ceremoniālai. Apgalvojumus var izteikt pie vakariņu galda vai kādā citā piemērotā brīdī, kad kopā sapulcējas visi ģimenes locekļi.

Tu vari pievienoties kādai lūgšanu grupai. Parasti šīs grupas darbojas šādi ikviens tās dalībnieks uz sanāksmi atnes savu lūgšanu sarakstu. Tajā var būt minēti cilvēki, kurus šis cilvēks grib svētīt vai par kuriem aizlūgt, vai arī uzskaitīti pozitīvie rezultāti, ko viņš vēlas īstenot. Šie lūgšanu saraksti ir personiski un slepeni. Neviens neizpauž citiem savu sarakstu, bet visi grupā saka lūgšanu vai apgalvojumus par visiem sarakstos minētajiem cilvēkiem vai pozitīvajiem iznākumiem.

Kad cilvēki apvienojas, lai izteiktu pozitīvus apgalvojumus, ievērojami palielinās spēks Labā īstenošanai. Tāpēc nekavēsimies strādāt kopā ar citiem, lai sasniegtu Augstāko Labo ikvienam.

19.   nodaļa grāmatas “Spēkavots dvēselei” spēks

Atzīsti tu lasi šo grāmatu, jo vēlies mainīties, gribi dzīvot labāk un to vēlies tagad. Grāmatas nosaukums piesaistīja tavu uzmanību ne tikai tāpēc, ka vēlies atgūt varu pār savu dzīvi, tu to vēlies atgūt pēc iespējas ātrāk.

Tu esi piedzīvojis šo “dievišķās” neapmierinātības izjūtu pietiekami ilgi un tagad vēlies iegūt praktiskus līdzekļus, kas palīdzētu tev mainīt situāciju. Tu vēlies ļoti konkrēti zināt, kā izveidot Dzīvi tādu, kāda, kā tu savas sirds dziļumos nojaut, tev būtu jādzīvo.

Tas jau ir lieliski, jo tieši šīs “dievišķās” neapmierinātības izjūta ir likusi tev meklēt kaut ko vairāk, kaut ko labāku. Un tā nu tu sēdi ar šo grāmatu rokā, iepazīsties ar tajā izklāstītajām metodēm un ieskatiem par to, kā darbojas apziņa, īsi sakot, tieši ar tiem līdzekļiem, kas tev vajadzīgi. Varu tevi apsveikt!

Ja vēl pirms pāris gadiem kāds man būtu teicis, ka šajā grāmatā aprakstītās vienkāršās metodes pilnībā izmainīs un ļoti lielā mērā padarīs labāku manu dzīvi, es tikai pasmietos un paraustītu plecus. Tomēr tā ir noticis, un tādēļ es zinu, ka tās var paveikt to pašu arī tev.

Veids, kā darbojas apziņa

īstenā atslēga izmaiņām ir sapratne par apziņas darbību. Tagad tev šī atslēga ir iedota rokā. Tagad tu zini,

ka tavas domas, vārdi un domtēli rada tavu būtību; tu zini, ka tas, ko tu apgalvo un vizualizē, kļūst par tavu Dzīvi. Tu zini arī to, ka esi vienīgais domātājs savā apziņā tātad vienīgais, kas spēj izlemt, kā tu domāsi un uz ko koncentrēsies. Tā ir atslēga, lai iegūtu brīvību!

Ja tavās rokās ir šī burvju atslēga (kopā ar praktiskajām metodēm, kas šeit aprakstītas), tev pieder viss nepieciešamais, lai pilnībā pārveidotu savu Dzīvi. Vari man ticēt, tas ir viegli!

Kāpēc gan lai tas nebūtu viegli?

Viens no galvenajiem vēstījumiem šajā grāmatā ir viegli būt veselīgam, laimīgam, pārtikušam, pat ja mēs esam ieprogrammēti uzskatīt citādi. Nelaimīga, trūcīga dzīve ir mūsu pašu nezināšanas rezultāts, tā ir mūsu pašu negatīvo domāšanas modeļu iznākums, mūsu pašu domu, vārdu un koncentrēšanās uz trūkumu izpausmes. Tā kā vairākums cilvēku nesaprot to, kā darbojas apziņa kā viņu domas un vārdi rada realitāti -, viņi ir pašu negatīvās domāšanas upuri.

Kad izprotam šo mehānismu, mēs saprotam arī to, ka labā, veselīgā, derīgā, produktīvā Dzīve neierobežotas vitalitātes, mīlestības un aizraujošu piedzīvojumu pilnā dzīve pienākas mums kopš dzimšanas. Mēs aptveram, ka esam vienkārši aizmirsuši, kā to īstenot. Bet tagad mēs zinām, kā.

Veic iekšējo darbu

Tomēr pastāv viens priekšnoteikums. Kad esam ieguvuši šīs jaunās zināšanas, mums nepieciešama vēlēšanās veikt iekšējo darbu ar sevi. Mums jāvēlas rūpīgāk pavērot savu attieksmi un domāšanas un psihes

programmas un jābūt nesaudzīgi godīgiem pret sevi. Ko mēs domājam, kādas ir mūsu galvenās attieksmes pret Dzīvi? Ko mēs regulāri sakām paši sev un citiem cilvēkiem? Vai mūsu domas un vārdi ir pietiekami labestīgi? Vai tie ir pietiekami pozitīvi, pietiekami cilvēcīgi, pietiekami mīlas pilni? Vai šīs domas un vārdi radīs jauna veida Dzīvi, pasauli, realitāti, ko mēs tiešām vēlamies… gan paši sev, gan ģimenei, draugiem un līdzcilvēkiem?

Ceļš pretim spēkam

Tātad tev jāizlemj.

Tas ir atkarīgs tikai no tevis. Tu vari pieprasīt savu spēku tagad. Tu vari pārņemt kontroli pār savām domām, vārdiem, koncentrēt savu uzmanību un apzināti radīt jaunu Dzīvi, kādu vēlies.

Līdzekļi ir tavās rokās. Ceļš tavā priekšā ir plašs un tāls.

Esi pārdrošs. Esi drosmīgs. Pārņem kontroli pār savu likteni jau tagad. Padomā un sāc iet pa šo ceļu.

Neviens cits tavā vietā to nevar izdarīt.

Neviens cits tev to nevar atņemt.

Tas ir Ceļš pretim Spēkam.

piezīmes

3. nodaļa

1.  Jāņa evaņģēlijs 1:1.

2.  Emils Kuē, kura izteikumu citē Braiens Ingliss un Rūta Vesta grāmatā “Alternatīvais ceļvedis uz veselību” (Brian Ingls and Ruth West, “Alternative Health Guide” (London: Mermaid Books, 1983)).

5. nodaļa

1.  Ketrīna Pondere, “Dziedināšanas dinamiskie likumi” (Cathrine Ponder, “The Dynamic Laws of Healing” (Marina Del Rey, C: DeVorss & Company, 1985)).

2.  Dīpeks Čopra, “Veselības radīšana” (Dcepak Chopra, “Creating Health” (^Boston: Houghton Mifflin Company, 1991)).

3.   Normens Kazinss, “Slimības anatomija, kā to uztver slimnieks” (Norman Cousins, “Anatomy of an Illness as Perceived by the Patient” (New York: Bantam Doubleday Dell,

1991)    ).

4.  Ibid.

5.  Dīpeks Čopra, “Nemirstīgais ķermenis, neierobežotais prāts” (Deepak Chopra, “Ageless Body, Timeless Mind” (New York: Harmony Books, 1993)).

6.   Ibid.

7.   Entonijs Rābinzs, “Atmodini milzi, kas mīt tevī” (Anthony Robbins, “Awaken the Giant Within” (New York: Fireside,

1992)    ).

6.  nodaļa

1.  Napoleons Hills, “Domā un kļūsti bagāts” (Napoleon Hill, “Think and Grow Rich” (New York: Fawcett Crest, I960)).

2.  Dīpeks Čopra, “Nemirstīgais ķermenis, neierobežotais prāts” (Deepak Chopra, “Ageless Body, Timeless Mind” (New York: Harmony Books, 1993)).

3.  Ketrīna Pondere, “Dziedināšanas dinamiskie likumi” (Cathrine Ponder, “The Dynamic Laws of Healing” (Marina Del Rey, C: DeVorss & Company, 1985)).

7.   nodaļa

1.  Hozē Silva, “Tu esi dziednieks” (Jose Silva, “You the Healer” (Tiburon, CA: HI Kramer Inc., 1989)).

8.  nodaļa

1.   Vebstera nesaīsinātā enciklopēdiskā vārdnīca (Webster’s Encyclopedic Unabridged Dictionary (New York: Portland House, 1989)).

2.  Dīpeks Čopra, “Nemirstīgais ķermenis, neierobežotais prāts” (Deepak Chopra, “Ageless Body, Timeless Mind” (New York: Harmony Books, 1993)).

3.  Stjuarts Vailds, “Apgalvojumi” (Stuart Wilde, “Affirmations” (Taos, NM: White Dove International, 1989)).

4.  Emits Fokss, “Spēks ar konstruktīvas domāšanas palīdzību” [Emmet Fox, “Power Through Constructive Thinking” (San Francisco: HarperSanFrancisco, 1979)).

5.  Napoleons Hills, “Domā un kļūsti bagāts” (Napoleon Hill, “Think and Grow Rich” (New York: Fawcett Crest, I960)).

6.  Ibid.

7.  Ibid.

10. nodaļa

1. Emits Fokss, “Izmaini savu dzīvi” (Emmet Fox, “Alter Your Life” (San Francisco: HarperSanFrancisco, 1994)).

12. nodaļa

1.  Emits Fokss, “Spēks ar konstruktīvas domāšanas palīdzību” [Emmet Fox, “Power Through Constructive Thinking” (San Francisco: HarperSanFrancisco, 1979)).

2.   Peta Rodžesta un Džūdita Stentena, “Emanuēla grāmata” [Pat Rodegast and fudith Stanton, “Emmanuel’s Book” (New York: Bantam Books, 1987)).

16.   nodaļa

1. Ibid.

17.   nodaļa

1. Dīpeks Čopra, “Nemirstīgais ķermenis, neierobežotais prāts” [Deepak Chopra, “Ageless Body, Timeless Mind” (New York: Harmony Books, 1993)).

18.   nodaļa

1.  Florensa Skovela Šīna, “Dzīves spēle un kā tā jāspēlē” [Florence Scovel Shinn, “The Game of Life and How to Play It” (New York: Simon & Schuster, 1989)).

2.   Napoleons Hills, “Domā un kļūsti bagāts” [Napoleon Hill, “Think and Grow Rich” (New York: Fawcett Crest, I960)).

3.  Ibid.

Par autori

Grāmatas autore Barbara Bergere ir garīga meklētāja t skolotāja, kas nepārstāv nevienu konkrētu reliģiju vai trad ciju. Visās savās grāmatās Barbara mūsdienīgi cenšas pau: savu izpratni par seno tautu zināšanām un to principierr apziņu un moderno domāšanas veidu un norādīt ceļu, k atbrīvoties no sāpēm un ciešanām un iegūt iekšēju mien un harmoniju.

Savā dzīvesvietā Kopenhāgenā Dānijā Barbara Bergert turpina saņemt vēstules un telefona zvanus no cilvēkiem, kuri izsaka autorei pateicību par viņas bestselleru “Spēkavots dvēselei”, kas palīdzējis viņiem mainīt dzīvi. Grāmata ir izdota Skandināvijā, Lielbritānijā un Ziemeļamerikā, un drīzumā tā tiks publicēta Tālajos Austrumos, Dienvidamerikā, Krievijā un Austrumeiropā.

Pašas Barbaras Bergeres dramatiskais dzīves stāsts apliecina grāmatā aprakstīto atziņu un dzīves pārveidošanas metožu derīgumu. Barbara ir uzaugusi ASV un mācījusies Sāras Lorensas koledžā Ņujorkā, bet 60. gados aizbrauca no ASV Vjetnamas kara dēļ. Pēc vairākiem piedzīvojumiem bagātiem gadiem, pavadītiem ceļojumos, Barbara apprecējās ar Dānijas pilsoni un apmetās uz dzīvi Kopenhāgenā Dānijā.

Grāmatā “Spēkavots dvēselei” viņa atklāj konkrētas metodes, kā mainīt dzīvi. Tās viņa pati izmantoja, lai sāktu jaunu dzīvi pēc tam, kad bija šķīrusies no vīra un palikusi viena pati svešā valsti ar trīs maziem bērniem.

Barbara Bergere ir sarakstījusi vairāk nekā 10 grāmatu, kas ļauj katram lasītājam atklāt viņa iekšējo spēku, piemēram, “Domāšanas veidi” (“Mental Technology”), “Ceļš uz žēlsirdību” ("Gateway to Grace"). Viņas pēdējais darbs ir “Garīgais ceļš” (",Spiritual Pathway”).

Sīkāku informāciju par Barbaras Bergeres grāmatām un darbību varat iegūt interneta mājas lapā www.beamteam . com.

Content

Bergere Barbara Spēkavots dvēselei

saturs

1.  nodaļa Ceļš pretim spēkam

2.   nodaļa varas spēks

3. nodaļa apgalvojuma spēks

4. nodaļa atbrīvošanās spēks

5. nodaļa “nē” spēks

6. nodaļa vizualizācijas spēks

7.   nodaļa alfas spēks

8. nodaļa Koncentrēšanās spēks

9.      nodaļa neizpaušanas spēks

10.    nodaļa Naudas spēks

11.   nodaļa Došanas spēks

12.  nodaļa mīlestības spēks

13.   nodaļa klusuma spēks

14.   nodaļa dabas spēks

15.   nodaļa mazākas ēšanas spēks

16.   nodaļa fizisko vingrojumu spēles

17.  nodaļa uzslavu un svētības spēks

18.   nodaļa draugu spēks

19.   nodaļa grāmatas “Spēkavots dvēselei” spēks

piezīmes

Par autori